Lau urtez jarraian liderrak fidelizazioan\nEroskiren eskutik, Logikaline erreferente bihurtu da fidelizazioan, telelana eta COVIDa protagonista izan diren urtean.\nAbenduaren bateko eguerdian eta streaming teknika baliatuz, Líderes en Servicio izeneko sariak emateko ekitaldiaren 10. edizioa izan zen, lehiaketaren historian lehen gala birtuala.\nContact center-etik dena prestatu zen, agenteek ere galaz goza zezaten taldeko hainbat arduradunekin batera; besteak beste, Leire Zabaleta proiektu eta teknologia zuzendaria egon zen agenteekin. Zabaletak azpimarratu zuen garrantzitsua zela ekitaldiaz Eroski Club-ari delicatessen arreta-zerbitzua ematen dutenekin batera gozatu ahal izatea.\nLeasePlan eta iRobot enpresek sarietako batzuk eskuratu zituzten. LeasePlan renting arloan aritzen da nazioartean eta herbehereetan sortu zen, eta iRobot empresa, berriz, robot xurgagailuen sektorean aritzen da.\nEnpresen ahalmen teknologikoa garrantzitsua izan da aurten eta sari honek agerian uzten du Abaltzisketako contact center-aren lanaren balioa. Izan ere, gure taldea gai izan zen COVIDaren lehen boladan plataforma denbora errekorrean berrantolatzeko eta, hala, gaur arte eman izan duen kalitate-mailari eusteko.\nOso sari handia izan da, kontuan izanik Bezeroaren Arreta Zerbitzuaren Europako Behatokiak dioena: espainiarren %72ak bakarrik aitortzen du jasotako arreta-zerbitzuarekin gustura dagoela.\nPozik eta hainbat helburu beteta esaten diogu agur 2020ari.


You searched for egaña - Page 7 of 48 - Bertsolari\n12. zenbakia – 1993 Negua\nBordel bertsolaria Donostian soldadu – Joseba Aurkenerenak ZuZeun. Luzaideko seme bertsolaria, XIX. mendeko gerlak eta triskantzak ezagutu zituena. Horren berri eman zigun bere bertso minberetan. Zoritxarrez, bere bertso anitz galduak dira, eta salbatu direnak Luzaiden bikario izan zen Jose Maria Satrustegi apaiz ikertzaileari esker. Ikus dezagun: 1.- Bordeli buruzko biografia laburra Joan Etxamendi


/imgs/20060201/miscelanea3.jpg Espainian ia milioi bat lagunek darabiltela, zeinu hizkuntza ofizial bihurtzeko atetan dago, Europako hainbeste estatutan modura. Neurri horren bitartez, zeinu hizkuntzaz mintzatzen diren pertsonek komunikazioan elkarrekikotasunez aritzeko duten eskubidea aintzat jotzen da eta, aldi berean, aurpegi-eskuen bidez adierazten den mintzaira horren balio linguistiko eta kulturala nabarmentzen da.\nJendeak mundu guztiarentzat zeinu hizkuntza bakarra dagoela sinetsi arren, errealitatea arras bestelakoa da. Mundu zabalean baliatzen diren hizkuntzak erregistratzen dituen Ethnologue erakunde pribatuaren azken edizioak 103 zeinu hizkuntza arautu jaso ditu; horietako bakoitzak hiztun gutxi edo gehiago ditu baina denek dituzte hizkuntzatzat joak izateko ezaugarriak. Aho-mintzairarekin gertatzen den bezala, ez da derrigorrezkoa herrialde bakoitzari bere hizkuntza egokitzea. Areago, hiru aho hizkuntzak zeinu hizkuntza bakar eta bera (“amerikar zeinu hizkuntza” deritzona) partekatzen dute Kanadak, Estatu Batuek eta Mexikok, esate baterako. Aho hizkuntzetan bezala, zeinu bidezkoetan ere gizataldeak bereizi eta batzen dituzten dialekto eta argotak bizi dira. Hizkuntza biziak dira, etengabe aldatzen ari direnak eta, halakotzat, premia duten heinean, neologismoak onartzen dituzte. Solasketa antolatzen duen berariazko gramatika ere badute eta, izan ere, hizkuntza hori diskurtso intelektualak, erretorika eta poesia egiteko baliabide izan daiteke.\nJoan den mendeko seigarren hamarkadan, arau batzuen arabera zeinatzearen balio linguistikoa eta aukera anitzak agerian geratu ziren. Horrela zeinu eta keinu bidezko kode horrek “hizkuntza statusa” hartu zuen eta, horri esker, pertsona gormutuen hezkuntza errotik aldatu, hobetu zen. Hortik aurrera, entzuteko zailtasunak zituen haurra zeinu hizkuntzaz jabe zitekeela onartu eta bide horretatik eramatea sustatu zen. Helburua argi zegoen: komunikatzeko tresna horrek balio izan zezan haurraren garapen kognitibo eta linguistikoaren funtsezko pieza gisa. Bistan zen ahozko metodo “hutsak” ikasle gutxituari ez ziola ematen mintzatzeko nahi besteko maila eta, gainera, ez zuela hiztun-entzuleekin komunikatzeko balio; bere hizkuntzaren bidez bere iritzia transmititzeko aukerak, gutxienez, gorreria den gabeziari beste minusbaliotasunik ez gehitzeko parada ematen zion gormutuari.


Gehiegi izan dira | Azken puntua | GARA Euskal Herriko egunkaria\nGehiegi izan dira\nAkaso, jazo zitekeen onena jazo da, inoiz jazo behar ez zenaren ostekorik onena izanda ere. Herrira itzuliko dira gehienak, sekula herritik eraman behar ez zituzten horietatik guztietatik gehienak. Etxera itzuliko dira; gurera, inoiz gertatu behar ez ziren jazoerez jositako historia duen gure herrira. Memoria eta ardura maila berean beharko lituzkeen herria.\nUrteak eman dituzte gureak herritik kanpora eramaten; hara, arimak akabatzeko asmatutako sasijustiziaren eraikin hotz horretara, lekutan diren ziega hezeetara, isolamendura kondenatutako bizitzak akabatzeko eraikitako ziegetara. Urtetan, ehunka bizitzari lapurtu zaie arimari eutsi ahal izateko eskubidea, torturak ahalbidetzeko eta zuritzeko jaiotako auzitegi konplize horretan.\nSekula itzuliko ez diren bizitza gehiegiren galera izan duen herrikoak gara. Prezio handiegia ordaindu duen historia duen herrikoak. Bizitza gehiegi galdu ditugun jazoerek utzitako zauriak sendatzen saiatzen ari diren arima minduen herrikoak. Aurrera egiteko atzera begiratuz, elkarbizitzarako apustua irabazteko duten arimen herrikoak. Ehunka dira gurean galdu direnak, bizitza eta arima gehiegi galdu dituen herrian jazoerak errepika ez daitezen jardutea da jokabide arduratsuena eta herri honi zor diogun erantzukizun adierazgarri handiena. Bizitza delako handiena, baita Altsasun ere.


Atristaini bezala inkomunikazioa aplikatu zieten euskal preso guztiak aske uzteko eskatu dute | Politika | Berria\nXabier Atristain euskal preso ohia, Zigor Reizabal abokatua eta Arkaitz Rodrigez Sortuko idazkari nagusia, gaur, Donostian. Maialen Andres / FOKU Tamaina handiagoan ikusi\nXabier Atristainen gisan Espainiako Estatuan inkomunikazio erregimenaren pean atxilotu, espetxeratu eta zigortu zituzten euskal preso guztiak «berehala» aske uzteko eskatu dute gaur Zigor Reizabal Atristainen abokatuak eta Arkaitz Rodriguez Sortuko idazkari nagusiak. Rodriguezek ohartarazi du, izan ere, «milaka Xabier Atristain» izan direla azken hamarkadotan, eta orain bertan «dozenaka» daudela «espetxean egon beharko ez luketenak».\nEspainiako Estatuaren Abokatutzak jarritako helegitea gibelera botata, astelehenean egin zen irmo Giza Eskubideen Europako Auzitegiak urtarrilaren 18an Atristaini buruz emandako sententzia. Epai horrek zalantzan jarri zuen Espainiako inkomunikazio erregimena, ebatzi baitzuen Espainiak Atristainen defentsarako eskubidea urratu zuela abokatu bat aukeratzen ez uzteagatik. Reizabalek eta Rodriguezek sententziaren balorazioa egin dute gaur Donostian egindako agerraldi batean, eta urratutako eskubideak «erreparatzeko» eskatu diote Espainiako Gobernuari, hala Atristainen kasuan nola «milaka euskal herritarren» kasuan ere. Erreparazio horrek eskatzen du, Rodriguezen hitzetan, espetxean direnak «berehala kalean» izatea: «Espetxean daude modu injustuan, eskubideak urratu zitzaizkielako».\nRodriguezen hitzetan, Espainiako Gobernua «behartuta» dago sententzia hori betetzera, bide arauemaile, politiko eta judizialak baliatuta: «Haren ardura da. Ez litzateke onargarria estatuak behartzea dozenaka Atristain horiek banan-banan Europara joan behar izatera». Parot doktrinarekin gertaturiko gauza bera egiteko eskatu du, funtsean, eta horretan indarra eginen dutela nabarmendu du, nahiz ez duen zehaztu nola: «Bataila juridiko eta politikoa eramango dugu».\nSortuko idazkari nagusiaren hitzetan, Atristaini buruzko sententzia «aukera» bat da, eta hala ulertu beharko luke Espainiako Gobernuak: «Aukera bat da euskal preso politikoen auziari konponbide justu, arrazoizko eta legala emateko, eta aukera bat da egiteko dagoen demokratizazio horretarako».\nEstrasburgoko sententziaren «garrantzia» nabarmendu du Reizabalek, eta ebazpenak ematen dituen argudioak xehatu ditu prentsaren aitzinean: bertzeak bertze, Giza Eskubideen Europako Auzitegiak urtarrilean ebatzi zuen Espainiak defentsarako eskubidea eta prozesu «justu eta ekitatezkoa» izateko eskubidea ukatu zizkiola Atristaini. Gaineratu duenez, halaber, Espainiako Auzitegi Nazionalaren martxoko sententzia batek «estandar berri bat» ezarri zuen inkomunikazio aldiko defentsa eskubideari buruz: «Agerian jarri zuen Atristaini eta beste euskal preso guztiei ezarritako inkomunikazioa bateraezina dela Giza Eskubideen Europako Hitzarmenarekin».\nEstrasburgok Atristaini buruz emandako sententziaren arabera, eskubide hauek bermatu behar zaizkio atxilotu bati: abokatu bat libreki hautatzekoa eta abokatu batekin defentsa «eraginkorra» eduki ahal izatekoa. Hots, atzematen duten unetik bertatik, atxilotuak eskubidea izan beharko luke abokatu batekin bakarka biltzeko, eta abokatu horrek aukera izan beharko luke atxilotuaren espedientea ikusteko. «Baina Estrasburgoko sententziak azpimarratzen du inkomunikatuta daudenak ezin direla bildu abokatuarekin deklarazioaren aurretik».\nEuskal preso anitzen kasuetan «analogia osoa» dago Atristainenarekiko, Reizabalen hitzetan: «Erregimen bera aplikatu zaie, eta eskubide urraketa berak». Abokatuak gogoratu duenez, Atristaini buruzko sententziak ondorio zuzena izan beharko luke bertze horiengan, «loteslea» baita: «Auzitegiak kasu jakin hori gainditzen du, eta estatuek haren doktrina errespetatu behar dute». Euskal preso anitzen zigorrak bertan behera uztea lekarke horrek: «Epaiketa justu baten faltak zigor injustua dakar; defentsarako eskubiderik gabe ezin da inor zigortu».\nAtristain otsailaren 17an atera zen Martuteneko espetxetik (Donostia), Espainiako Auzitegi Nazionaleko hirugarren zigor salaren aginduz zigorra eten eta hark behin-behinean aske utzita. Reizabalek azaldu du Espainiako Auzitegi Gorenaren zain daudela berrikuspen helegitea aztertu ahal izateko, Estrasburgoko sententziak Espainian betearazteko modua hori baita: Atristainen zigorra behin betiko bertan behera uztea eta euskal preso ohia behin betiko aske uztea eskatua du defentsak.


Irakasle baino, ikasle. • TaPuntu\n2015tik geroztik, lantalde eta pertsona anitzei formazio ugari eskaintzeko aukera izan dut. Kanpotik lan gogorra izan behar duela ematen duen arren, niretzat ez da hala.\nHorrek ez du esan nahi dena ideala eta polita denik, zenbait unetan aurrean duzun horrek edota egoerak, gauzak zaildu ditzakelako. Dena den, une horiek erronkatzat hartzean datza gakoa. Egoera guztietatik ikasi bait daiteke eta garrantzitsua dena, pertsona guztiek dute irakasteko zerbait.\nHorretarako, enpatiarako gaitasunak asko lagundu dezake. Eskaini beharreko edukia baino, ikasle taldea eta kide bakoitza nola datorren eta zer behar dituen galdetzea ezinbestekoa izango da hasieran. Horrez gain, ikastaroan zehar, esaten duena eta egiten duena gertutik jarraitzea ere komeni izaten da. Edozein unetan norbait deseroso badago, ahal den neurrian berarekin hitz egin eta deserosotasun horren arrazoiak ezagutzea garrantzitsua dela uste dut. Hala ere, zenbaitetan, askotan ez esategatik, kanpo faktoreek baldintzatuko dute pertsona horren uneko aldartea eta hori onartu eta kudeatzen ikasi beharra dago, formazioan eragingo du eta.\nHorri esker, ikaslearengana gerturatu eta eskaini beharreko edukiaz gain, behar duen hori eskaintzeko aukera izango luke irakasle on batek. Eta behar duen hori edukia eta ezagutza berriak baino, askotan, zeharkako gaitasunak edo oinarrizko beharrak asetzean datzala argi ikusi ahal izan dut urte guzti hauetan zehar.\nBehin ikaslearen konfidantza lortu ondoren, sortzen diren elkarrizketetan “ikasleak” irakasle bilakatu izan ohi dira, nahi gabe eta seguraski ohartu gabe. Eta horri esker maite dut nire lana, elkarrekin hazi eta hobetzeko tartea eskaini didatelako.\nHemendik eskerrak “ikasle”/”irakasle” izan ditudan guzti horiei, aurrez niretzat ezezagunak ziren bidaiak oparitzeagatik.


Ko-dozentzia bidezko esperientzia gelan Ikastaroa — Profesionalen prestakuntza\nIrudikatu ko-dozentziaren aplikazioa eta garapena zure ikastetxean\nOnline modalitatea: uztartu lana eta ikasketak\nKo-dozentzia bidezko esperientzia gelan\nAurkezpena Helburuak Nori zuzendua Programa Metodologia Egutegia Koordinazioa Onarpen baldintzak eta prozesua Finantziazio iturriak Prezioa Informazio gehiago\nLehen Hezkuntza, DBH eta Batxilergoko irakaslea zara eta nahi duzu ikasi diseinatzen ko-dozentzia esperientziak? Online ikastaro honen bidez, ko-dozentzia praktika onak ezagutuko dituzu. Ekin ko-dozentziari!\nIkasi diseinatzen, gauzatzen eta ebaluatzen ko-dozentzia proiektuak\nOnline modalitatean, saio sinkronoz osatuta\nZure lan erritmora egokitutako edukiak\nKo-dozentziaren oinarriak ezagutzea.\nKo-dozentziaren begiradatik ikaste eta irakaste prozesuak gauzatzeko irizpide pedagogikoak ezagutzea.\nKo-dozentziaren diseinu eta ebaluaziorako estrategiak lantzea.\nKo-dozentziaren praktika onak ezagutzea.\nZertan lagunduko dizu ikastaroak?\nKo-dozentziako estrategiak zure praktikan txertatzeko aukerak eta moduak ezagutzen.\nKo-dozentziaren aplikazioa edo garapena zure ikastetxean irudikatzen.\nKo-dozentziako praktika onak ezagutzen.\nKo-dozentziaren bueltako gogoetak beste profesional batzuekin konpartitzen.\nLehen Hezkuntza, Derrigorrezko Bigarren Hezkuntza eta Batxilergoko irakasleei.\nOndorengo gai hauek jorratuko dira ikastaroan:\nKo-dozentziaren hautu pedagogikoak:\nKo-dozentzia esperientziaren diseinurako estrategiak.\nKo-dozentzia esperientziak ezagutu.\nIkastaroa online izango da eta parte-hartzaileek aukera izango dute saio sinkronoen bidez, ko-dozentzia esperientziak diseinatu, zalantzak eta kezkak partekatu eta praktika onak ezagutzeko. Horrez gain, parte-hartzaile bakoitzak entragatzeko zereginak bere erritmora egiteko aukera izango du.\n2022ko maiatzaren 9tik ekainaren 14ra.\nIkastaro labur honek 20 orduko dedikazioa eskatuko dio parte-hartzaileari.\nInskripzioa: 2022ko apirilaren 25era arte zabalik. (Egun horretarako bete hurrengo formularioa: izen-emate orria beteta bidali)\nMatrikulazioa: 2022ko apirilaren 25etik 29ra.\nFUNDAErekin bonifikatu daiteke.\nIzen-emate formularioaren bidalketa: izen-emate formularioa helbide honetara bidali beharko duzu: idazkaritza.huhezi@mondragon.edu\nErakunde batek hainbat matrikula ordaintzen dituen kasuetan, %20ko deskontua aplikatuko zaio hirugarren matrikulatik aurrera.


The B-52s, Deadland Ritual eta Phil Anselmo Pantera interpretatuz ere ARF 19an izango dira | Azkena Rock Festival\nThe B-52s, Deadland Ritual eta Phil Anselmo Pantera interpretatuz ere ARF 19an izango dira\nThe B-52s izango da kartel-buru jada baieztatutako Wilco eta Stray Catsekin batera\nDeadland Ritual, Corrosion of Conformity, Glassjaw, Meat Puppets… eta beste zenbaitek ere baieztatu dute\nJaialdiak bere egunez eguneko kartelaren berri eman du\nAzkena Rock Festival rockaren alor desberdinetako ezinbesteko taldeak gehituz doa. The B-52s mitikoak izango dira kartel-buru berriak Europako beren azkenengo biran eta beren 40. urtemugan, Stray Cats eta Wilcorekin batera; duela gutxi eratutako Deadland Ritual superbanda (Black Sabbath, Guns N’ Roses edo Apocalyptica taldeetako kideekin), Panterako abeslaria, Philip H. Anselmo & The Illegals, bere garai bateko taldeko gaiak interpretatuz lehenengo aldiz; Corrosion of Conformity ‘Deliverance’ album ospetsuaren 25 urteak ospatuz; Glassjaw, gure herrialdera egingo duen hirugarren ikustaldian bi hamarkada baino gehiagoko jardueran eta Meat Puppets, jatorrizko taldearekin, Soundgarden edo Nirvana bezalako taldeetan hainbesteko eragina izan zuenarekin. Denak data esklusiboan datoz eta denek jaialdian izango direla berretsi dute. Azkena Rock Festivalek bere 18. edizioa ospatuko du Gasteizen 2019ko ekainaren 21ean eta 22an eta gaur jakinarazi du kartela nola banatuko den egunez egun; eguneko sarrerak ere jarri ditu salgai.\nThe B-52s, jaialdiko kartel-buru berria da eta 70eko amaieran ikusgarritasun handiena lortu zuen underground arloko taldeetako bat izan zen beren merituz eta beren musika-estilo bereziaren ondorioz; estilo horretan mota askotako musikek zuten: tokia new waveko post-punk soinuek, surfak, 1970eko popak eta mota orotako eragin retroek. Taldeak agur esan behar du eta horretarako 40. urtemuga ospatzeko bira egin behar du; ARFkoa izango da agurreko kontzertu horietako bat eta gure herrialdean hamarkada bat baino gehiagoan emango duen lehenengoa ere bai.\nLau musikari handi elkartu dira Deadland Ritual izeneko proiektua eratzeko. Geezer Butler (Black Sabbath taldeko baxularia eta sortzailea), Matt Sorum (Guns N’ Roses eta Velvet Revolver), Steve Stevens (Billy Idol eta Kings Of Chaos) eta Franky Perez (Apocalypticako abeslaria) rock munduko komunitatea hankaz gora jartzen ari dira beren aurrerapen-singlearekin. 2019an kaleratuko dute diskoa eta gurekin izango dira Espainian egingo duten emanaldi bakarrean.\nPanterako abeslaria Gasteizen izango da Philip H. Anselmo & The Illegals bezala, show esklusiboa izango da, oso berezia, Panterako gai klasikoak besterik ez baititu eskainiko; talde honekin iritsi zen Anselmo metalaren inguruko nazioarteko pertsonarik eraginkorrenetakoa izatera duela ia 30 urte.\nAurten sludge, stonerra eta hegoaldeko metala jaialdian izango dira Corrosion Of Conformity amerikarrei esker; gure herrialdean emango duten kontzertu bakarra izango da ‘Deliverance’ren 25. urtemuga ospatzeko, Pepper Keenan berriro ere taldean dela.\nGlassjaw da, meritu propioz, post-hardcorearen historiako talderik eragin handienetako bat eta beren ohiko egiazaletasuna eta erraietatik aritzea nabarituko ditugu ‘Material Control’ lanean ere, beren azkenengo erreferentzian; hamabost urte igaro dira azkenengo diskotik eta Gasteizen data esklusiboan aurkeztuko dute.\nData bakarrean eta jatorrizko kideekin etorriko da Meat Puppets mitikoa ere; 80ko eta 90eko hamarkadetan rock alternatiboa definitzen lagundu zuen taldeetako bat eta Soundgarden, Pavement, Dinosaur Jr edo Nirvana (Kurt Cobainek beti aipatu zituen bere talderik gogokoenen artean) bezalako taldeen eraginik nagusienetakoa, beren estudioko lehenengo diskoa grabatzeko elkartu dira, urte asko eta gero. 1990eko hasieran nabarmendu ziren apur bat mainstream musikaren arloan, nazioarteko arreta eskuratu zuten, baina kultuko banda izateari utzi gabe, agertoki independentean distira propioa du.\nGainera, Azkena Rock Festivalen izango dira bestea hauek ere: Inglorious, egungo hard-rockaren talderik irmoenetakoa, disko berriarekin datoz; Hillbilly Moon Explosion, suitzarrak, rockabillyan eta 1950eko espirituan inspiratuta; Garbayo, bere bakarkako proiektuarekin Los Zodiacseko etaparen ondoren eta bere lan berria ‘Sonido Forestal’; Surfbort, Julian Casablancasen zigiluak fitxatuta eta etorkizunik handieneko taldeetako bat izateaz gain, une honetan proiekziorik handiena duena ere bada eta Micky & The Buzz, talde italiar-bizkaitarra, high energy-R&B arlokoa, 1950eko hamarkadako jump-blues eta rock & rolla interpretatzen dituzte punkaren energiarekin, dibertsioaren eta dantzaren jomugan ibiltzen dira beti.\n2019ko ekainak 21 eta 22\nBonua: 120 €\nBonua + Kanpina: 130 €\nEguneko sarrera: 65 €\nEpeka eros daiteke.\nAzkena Rock Festival jaialdiak musikarekiko pasioa hiri erdira eramango du\nTami Neilson eta Danny & The Champions of the World artistek zuzenean joko dute Andre Maria Zuriaren doako programazioaren barruan Azkena Rock Festival jaialdiaren…\nGang of Four Azkena Rock Festivalera batuko da Melvins ezeztatu ondoren\nPost-punkeko oinarrizko bandetako bat da eta Vitoria-Gasteizen eskainiko du Europako lehen kontzertua…\nThe Cult, Melvins eta Neko Case Azkena Rock Festivalen kartela ixteko\nIan Astburyren taldeak ‘Sonic Temple’ joko du, bere albumik enblematikoena eta dagoeneko…


'Irrikitan gagoz mugak gainditzeko, bidea egiteko eta ikasten jarraitzeko' - bizkaie.biz\n'Irrikitan gagoz mugak gainditzeko, bidea egiteko eta ikasten jarraitzeko'\nBizkaie! 2018-06-18 08:45 Euskerea berbagai\nMilaka euskaltzale hurreratu dira Argantzunera, Araba Euskeraz jai handia ospatzera eta Argantzon ikastoleari babesa emoten.\nArgantzun Ikastolako arduradunek dinoenez, Bazen behin, Euskal Herriko bihotzean, ume bakotxa dan moduan errespetetan zan leku bat. Leku haretan, orduek ez eben egunaren erritmoa marketan, malguak eta moldagarriak ziran. Leku haretan, umeak olgetan ibilten ziran, irudimena erabilten eben, eta euren esperientziaren bitartez, mundua deskubriduten eben.\nIkastolea Trebiñon kokatuta dagoan ikastola txiki bat da. Trebiñu, nahiz eta Arabako bihotzean egon, oraindino Arabako mugetatik kanpo dago Burgoseko administrazinopeko lurraldean, hain zuzen be.\nHamabost urte luze daroaguz egonkortasuna lortu guran. Horregaitik egun honetan jaia eta aldarrikapena batzen dira eta gure ikastoleak bizi dauen egoera bitxia nabarmendu nahi dogu.\nTrebiñu oraindino ez da Araba eta Argantzun Ikastolea ez da ohiko Ikastolea Trebiñuarren borondateagaz, Euskal Herriko Ikastolen alkartasunagaz, erakundeen laguntzinoagaz eta lan handiagaz, auzolanean, aurrera ateratako proiektua da, herrigintzearen adibide zoragarri bat, Koldo Tellitu Ikastolen Alkarteklo buruaren eretxiz.\nTrebiñun Ikastola egoteak euskerea ikusgarri egiten dau. Trebiñun Ikastolea egoteak Euskerearen Herrian kokatzen gaitu. Trebiñuren egoerea konpondu bitartean, praktikan, nortasuna ukatua dauen Araba zatia gogoan hartu behar dogu. Euskereak eta Ikastoleak eskertuko deusku.\nDozenaka autobusek aparkau dabe Argantzunen eta barrikuntza legez tren berezi bi jarri ditue Gasteiztik hurreratzeko. Kotxez be jente ugari mobidu da, baina ez da bape eragozpenik sortu errepideetan.\nGoizeko hamarretan emon jako hasierea aurtengo Araba Euskaraz jaiari. Bertan azpimarratu dabe ikastola honek dauen balio erantsia, Trebiñun dagoan euskerearen birika bakarrenetakoa baita. Hamabost urte dira ibilbidea hasi zuela, eta arrastoa dago ixten.\nBurgosen administrazinoaren menpeko lurralde honetan euskeraz ikasi ahal izateko aukerea eskaintzen dau Argantzun ikastolak. Ikastola txikia da: 42 ikasle ditu, Ume Hezkuntza etapakoak. Baina hazteko bidean da, izan be, datorren ikasturtetik aurrera, Lehen Hezkuntza be emoten hasiko baita. Horixe da aurtengo Araba Euskarazen helburu nagusia: Argantzun ikastolearen hazkundeari laguntzea, Trebiñun hezkuntza euskalduna indartzea, ikastolearen bitartez.\nIkastolea sortzeko lanetan hasi ginanetik Argantzon Ikastolaren ibilbidea deskribidu beharko bageunke, lau berban laburbatuko geunke: ez da erraza izan. Trebiñun Ikastolea sortu zanean, argi egoan beste Ikastola askok ez dituen berezitasunak izango genduzala, beste inork ez dituan traba zehatzak izango genduzala, eta urteek hola izan dala erakutsi deuskue, adierazo dau ikastolako gurasoen ordezkari Ziortza Bocanegrak; Arazo ekonomikoak, traba burokratikoak, lege-kontuak, gora adi egoteko tarterik ez dogu oraindino izan gure ibilbidean, ganeratu dau.\nArabako bihotzean egon arren, maila administratiboan Trebiñu ez dala Araba salatu dau Bocanegrak. Horrek, batetik, Burgosko agintariek ikasolarakao laguntzak ukatzea ekarri dau, eta Eusko Jaurlaritzeak eta Arabako Foru Aldundiak zuzenean laguntzeko eragozpenak ekarri ditu, horren aurrean, Armentia eta Bastida ikastolek eta Ikastolen Alkartearen Alkartasun Kutxeak emondako laguntzinoa ezinbestekoa izan dau Argantzun ikastoleak.\nAmaitzeko, ikastolako gurasoen ordezkariak adierazo dau: Trebiñun Ikastolea egoteak euskerea ikusgarri egiten dau. Trebiñun Ikastolea egoteak Euskerearen Herrian kokatzen gaitu. Bihar, etzi eta etorkizunean be, bakotxa dagoan lekutik, Trebiñugaz gogoratzea nahi geunke. Eta konpondu bitartean, praktikan, nortasuna ukatua dauen Araba zatia gogoan hartzea.\nAraba Euskaraz Kultur Elkarteko lehendakari Xabier Arrietak be esker berbak izan ditu hamabost urteotan Argantzun ikastoleari lagundu deutsien guztientzat, eta traba guztien gainetik hamabost urteotan Trebiñun Argantzon ikastoleak euskereari emon deutson arnasa goraipatu dau; Euskerea Trebiñun zabaldu bada, neurri handi batean ikastoleak egindako lanari esker izan da; ikastolearen inguruan euskal giroa sortzea lortu dogu.\nHirugarren aldia da hemen, Argantzunen, Araba Euskaraz ospatzen dogula. 2001ean ikastola sortzeko asmoa geunkan, eta 2003an sortu genduan. 2007ko Araba Euskarazek Argantzungo ikastola proiektua sendotzeko balio izan euskun eta 2018an beste urrats bat egin dogu, aurtengo Araba Euskaraz mugarri izango da Argantzon Ikastolarako, hurrengo urtetik aurrera Lehen Hezkuntzea eskainiko dogu herri auzoa dan Sagastietan, ganeratu dau Arrietak.\nAraba Euskeraz 2019\nArgantzun ikastoleak Gasteizko Armentiari pasau deutso lekukoa. Arabako uriburura bueltauko da Arabako ikastolen jai handia datorren urtean.\nBEREZIA: Araba Euskaraz 2018


Aitor Guisasola naiz, 33 urteko elgoibartarra. Bilbon bizi naiz gaur egun eta orain dela 8 urte Manahmana sortu nuen beste 3 kiderekin batera, beraz ekintzailea ere banaiz. Manahmanan fazilitazioa eskaintzen dugu erakundeentzat, prozesuak diseinatu eta bideratzen ditugu. Fazilitazioa zer den galdetzen didatenean hauxe esaten dut: lan taldeekin egiten dugu lan, lortu nahi dituzten emaitzetara iristen laguntzen diegu. Manahmanaren egitekoa lan munduan lan molde ezberdinak bultzatzea da, erakundeetan zoriontsu lan egitea lortuz.\n¿QUÉ ES LA IGUALDAD PARA TI EN EL DÍA A DÍA?\nBerdintasuna eta feminismoa oso garrantzitsuak iruditzen zaizkit. Ez bakarrik alde teorikotik baita praktikatik ere. Gure kasuan adibidez, askotan ikusi ohi dugu enpresetan gizonezko mordoa dagoela zuzendaritza postuetan eta emakumezkoak gutxi dira. Horrek eragin zuzena dauka erakundea kudeatzeko estiloan eta hartzen diren erabakietan baita ere. Gure ikuspuntutik, kudeatzeko modu hori desorekatua eta pobrea iruditzen zaigu.\nAntzerki munduan ere banabil Bilbon. Alopargo Teatroan eta baita Gaitzerdi Konpainian ere. Antzerki munduan adibidez desoreka bestaldera izaten da. Gizonezko gutxi gara taldean eta orokorrean hala izaten da. Zergatik? Ba nork daki! Etiketen munduan bizi garela diote askok eta hala dela uste dut. Zuzendaria bazara agresiboa izango zara, antzerkian bazabiltza sentsiblea zarelako izango da… Eta abar luze bat. Azkenean bizitza honetan, bakoitzaren esku dago askotan aukeratzea, eta ondokoak zer esango duen pentsatu ordez, hobe genuke geure buruari begiratu eta sudur puntan jartzen zaizun hori egitea, gogotsu egingo duzun hori egitea, besteak errespetatuz baina zu zeu ere errespetatuz. Norbera izaten da eta sarri norberaren epailerik gogorrena.\n¿QUÉ TE PARECE GEU BIOK?\nEkimen interesgarria dela iruditzen zait. Test azkarren atala dut gustukoen. Ti-ta batean gai hauen inguruan zenbat dakizun aztertu dezakezu eta! Berdintasunaren inguruan ezjakintasun asko daukagula uste dut eta hori ekiditzeko egindako ekintza guztiak ondo daudela irudituko zaizkit.\n¿QUÉ PROPONES FRENTE LA VIOLENCIA DE GÉNERO?\nKomunikabideak eta komunikazioa ezinbestekoa dela iruditzen zait. Albisteek zeresana ematen dute beti eta kuadrila eta lagun artean gaia ateratzen da. Ondokoekin gai hauei buruz berba egitea garrantzitsua dela iruditzen zait kontzientzia kolektiboa aldatzen joateko.\nmila esker Aitor!


15 Estatistikak Arreta Kritikoa Zure Marketin Digitala nolakoa den jakiteko | Martech Zone\nIgandea, ekaina 7, 2015 Igandea, ekaina 7, 2015 Douglas Karr\nPixka bat intziri egiten dut sektoreko adituek gero eta zati txikiagoak lortzeko, edukia gero eta azkarragoa, gero eta bideo laburragoak, gero eta gertaera azkarragoak bultzatzen dituztenean. Kezkagarria da jokaera orokorrera bideratuta dagoelako eta ez da zure audientziaren portaerara espezifikoa. Jakina, inprimagailuaren tinta batzuk linean erosiko baditut - azkar behar dudana aurkitu, informazioa ikusi eta begiratu behar dut. Baina enpresa marketin plataforma berria erosten badut, benetan laguntza luzeagoa beharko dudan ikerketen laguntza beharko dut arreta tartea irakurtzeko, ikusteko, ikertzeko, etab.\nBultzatuko nukeen beste argudio bat da zenbakiak askotan okertzen direla, bisitariek ezin dutelako behar dutena aurkitu, ustekabean iritsi direlako edo gizakiak ere ez direlako - bot bat ziren. Imajinatu estatistikak aztertzeko irtenbide kualifikatuak zure webgunean. Aukera emanez gero eros dezaketen edo eros ditzaketen bisitariak. Ziur nago estatistika digitalak infografia honetan bezain muturreko itxura izango ez lukeela.\nWeb arreta eta dirua irabazteko enpresaren arabera, Chartbeat, Web orrien ikustaldien% 55ek 15 segundo baino gutxiagoko arreta lortzen dute. Markei dagokienez, horrek esan nahi du arreta erakartzeko leiho txikiak besterik ez daudela: momentuak dituzte. Eta une bakoitzari garrantzia eman behar diote 'berehalako poztasun digitala' eskainiz - bezeroaren esperientzia ahalik eta onena berehala. Edukia jada ez da erregea, orain uneak dira garrantzitsuak. Brian Rigney, Zmags enpresako zuzendari nagusia\nAipu hori infografikoa da ... eta deseroso egiten zait. Edukia da oraindik erregea, ahalik eta bide eraginkorren eta eraginkorrenetan komunikatu behar da. Mezurik gabeko abiadurak ez du batere axola. Marvel film bat minutu 1 barru laburbil nezake, baina inork ez du hori ordainduko. Kontsumitzaileek 15 $ ordaindu beharko lukete oraindik filma bizitzeko.\nEz dut infografia orokorraren premisa botatzen eta hemen partekatu nahi nuen abiadura edozein esperientzia digitalen osagai kritikoa delako. Zmags bide onetik doa - beti egon behar dugu gutun-azala bultzatzen gure bisitariei erabiltzaileen esperientzia bikaina eskaintzeko, mezularitza erraz aurkitzeko eta modu eraginkorrean ahalik eta modu laburrenean komunikatzeko. Edozer gauza gehiago eta zure ikusle kualifikatua galduko duzu.\nOharra ... baina dibertigarria. Nik irudi infografikoa optimizatu du behean eta% 17 azkarrago kargatzen ari da. Jeje.\nZmags liburu elektronikoa deskarga dezakezu, Marketina masterizatzea momentuan kontsumitzailearen arreta bereganatzeko funtsezko estrategiak ikasteko.\nTags: arreta tarteaarreta tarte estatistikakBrian Rigneykontsumitzaileen portaeraren estatistikakkontsumitzaileen estatistikaklineako portaeraren estatistikakorri abiaduraabiaduraestatistikakZmagak


Sara Azurza: «Ez digute irakatsi emozioak kudeatzen» | Bizigiro | Berria\nATZEKOZ AURRERA. Sara Azurza. Abeslaria eta konpositorea\n«Ez digute irakatsi emozioak kudeatzen»\nSoulez jantzi ditu Azurzak bere azken piezak, eta arimaz bere azken singlea: 'Ez ohildu'. Antsietateari buruz ari da: «Lehen pertsonan bizi izandakoaz». Donostiako Jazzaldian joko du, uztailaren 21ean.\n2021eko uztailak 8 - Donostia\nSoula bada estilo bat, baina bada jarrera bat ere. Sara Azurzaren jardunak (Donostia, 1997) bietatik dauka proportzio berean. Estiloa bilatu egiten da, eta batzuek topatu egiten dute, barrura begiratutakoan.\nOso gazte hasi zinen honetan.\nETB1eko Kantuan izeneko programan irten nintzen behin, eta han ezagutu nuen Iker Lauroba epaimahaikidea. Proposatu zidan berarekin kolaboratzen hastea, eta haren bidez ezagutu nituen artista eta lagun gehiago. 17 urte nituen, eta orduan hasi nintzen oholtza gainean, baina nireak ez ziren proiektuekin.\nMusika ikasketarik bazenuen, edo musikaririk inguruan?\n15 urterekin hasi nintzen kantu klaseak hartzen, gitarra ere ikasitakoa naiz, eta familian beti egon da musikarako zaletasuna. Arte garaikideko enpresa batean egiten dut lan gaur egun, beraz, kulturarekin oso harreman estua daukat.\nEuskaraz eta ingelesez. Zergatik?\nEuskaraz, nire ama hizkuntza delako. Abestirik intimoenak euskaraz ateratzen zaizkit, nire hizkuntza delako. Ingelesez, berriz, gustatzen zaidan musika estiloa beti ingelesez entzun izan dudalako. Gazteleraz ez naiz aritzen, ez nahi ez dudalako, baizik eta ez naizelako ausartzen, edo ez zaidalako modu erraz batean irteten.\nZureak dira hitzak.\nGustuko dut hitzekin jolastea, errimak bilatzea, nire hitz propioak sortzea.\nZeren bila joan zinen Bartzelonara, Montrealera, Londresera...?\nIkasketengatik. Baina ikasketak kanpoan egitearen ondorioz kultura pluralagoak ezagutu ditut, beste musika estilo batzuk, hemen horrenbeste ematen ez direnak... horrek eragina izan du nire estilo propioa aurkitzerakoan.\nZer lapurtu diozu hiri bakoitzari?\nAniztasuna da guztiek eman didatena, bai musikalki, bai estetikoki... Soul estiloa gustatzen zait, musika elektronikoa gustatzen zait... hiru hiri horiek eman didate hori, hemen bizi nintzenean ez nuelako halakorik topatzen.\nSoula da zurea?\nAbesterako orduan, bai. Beste musika estilo asko ere entzun ditut, baina txikitako erreferentea Amy Winehouse zen. Beti entzun izan ditut horrelakoak, eta gustatuko litzaidake soularen ate hori ere irekitzea Euskal Herrian.\nBada estilo horrentzat zirkuiturik?\nUste dut jazzaldiak direla gunerik garrantzitsuenak, baina gustatuko litzaidake zerbait alternatiboagoa edo txikiagoa egotea.\nZure azken abestian [Ez ohildu], antsietateari buruz ari zara, buruko gaixotasunei buruz. Zergatik?\nIker Laurobak bidalitako melodia bat da, eta entzun bezain pronto jakin nuen nahi nuela horri buruz hitz egin. Pentsatu gabeko zerbait izan zen; horrela atera zitzaidan. Zergatik? Antsietatea bizi izan dudalako lehen pertsonan. Horri buruz hasi nintzen idazten: une hartan sentitu nuenaz. Normalizatuta ez dagoen zerbait da, eta askok dioten moduan, XXI. mendeko gaixotasuna da. Ez bakarrik antsietatea, baita depresioa eta tankerako gaixotasun asko ere.\nEz dira errazak.\nGogoratzen naiz gertatzen hasi zitzaidanean ez nekiela zer zen. Egunero esaten nuen: «Zeinen arraro nagoen. Zergatik daukat korapilo hau eztarrian? Zergatik sentitzen naiz horrela? Zer da hau?». Ez nekien zer zen. Ez digute irakatsi horrelako sentimenduak identifikatzen. Orokorrean, ez digute irakatsi emozioak kudeatzen. Heldu bihurtzen zoazen heinean jakiten duzu benetan zer den.\nPandemiak ere eragin du horrelako egoeretan?\nOkertu egin ditu. Etxean sartuta egotea, psikologikoki sekulako erronka izan da jende askorentzat.\nZuk nola bizi izan duzu?\nOndo, musikan zentratu nintzelako. Orain nire kontzertuetan entzungo diren abestiak hortik jaiotakoak dira. Konfinamendua sormenerako aukera bat izan zen niretzat, barrura begiratzeko aukera bat.


Kasu berriek behera egin dute, baina aste honetan %12 egin dute gora, oraingoz - Nafarroa - euskalerriairratia.eus\nKasu berriek behera egin dute, baina aste honetan %12 egin dute gora, oraingoz\nEuskalerria Irratia 2021-06-03 09:24\n68 COVID-19 kasu berri atzeman dituzte, atzo baino hogei gutxiago eta aurreko astean baino 25 gutxiago. Positibo tasa %3,1ekoa da.\nNafarroak 68 koronabirus kasu berri atzeman zituen atzo, asteazkenarekin, Osasun Departamentuaren behin-behineko datuen arabera. Atzo baino hogei gutxiago dira, eta aurreko astean baino 25 gutxiago, baina duela 14 egun baino zortzi gehiago. 2.177 proba egin dituzte, PCR eta antigenoen artean, beraz, positibo tasa %3,8koa da, astarteko berbera.\nAtzo Burlata, Zizur Nagusia eta Uharte Arakil izan ziren kasu gehien erregistratu zituztenak, udalerrika eta osasun eremuka aztertuta. Ondoren, Arrotxapea, Txantrea, Azkoien eta Sarriguren daude, hiruna kasurekin, eta ondoren Altsasu, Cascante, Corella, Uharte, Monteagudo eta Alesbes, binarekin.\n42 pertsona ospitaleratuta daude, horietako 13 zainketa intentsiboko unitateetako postuetan, eta beste bi etxean. Gainerakoak, 27 paziente, solairuan daude.\nAzken txosten epidemiologikoaren arabera, maiatzaren 24tik 30era bitartean, alegia, iragan astean, 470 kasu baieztatu ziren, aurreko astean baino %17 gehiago. Era berean, txostenak azpimarratzen du positiboek %51 egin dutela gora 15 urtetik beherakoen artean azken astean; tasarik txikiena, berriz, 75 urtetik gorakoen artean erregistratu da. 55 eta 74 urte bitartekoen taldeak ere %39 egin du gora. Intzidentziak berriz ere gainditu du kasu bat 1.000 biztanleko, 5 eta 14 urte bitarteko eta 15 eta 34 urte bitarteko taldeetan. Tasarik txikiena 75 urtetik gorakoena da.\nAstelehenetik asteazkenera bitartean, kasuek %12 egin dute gora, aurreko asteko epe berarekin alderatuta. Adituek ez diote garrantzi handirik eman azken egunetako kasuen hazkundeari, baina prebentzio neurriak mantentzearen garrantzia azpimarratu dute.\nEpe horretan ospitaleratzeak 22tik 12ra jaitsi ziren, eta ZIUetan, hirutik batera. Bost heriotza izan ziren, aurreko astean ez bezala.\nTxostenean, Osasun Publikoko adituek ohartarazi dute azken asteotan Hego Afrikako eta Brasilgo anduien kasuak atzemateko aukerak gero eta handiagoak direla, eta horregatik epidemiak gorakada gehiago izan ditzakeela. Aldaera britainiarrak behera egin duen arren, oraindik ere nagusi da, kasuen %95ekin.\nAzterlanaren arabera, oso garrantzitsua da saihestea aldaera berrien sarrera eta zabalkundea, eta horrek "funtsezko helburua" izan behar du, txertoa jaso dutenen intzidentziak gora egin ez dezan eta kasu gehiago egon ez daitezen. Horregatik, aldaera horien susmagarri diren kasu guztietan, isolamendua 14 egunera luzatuko da.\nTxertoa zabaltzen ari den arren, ospitaleratzeen eta heriotzen arriskua oraindik ere handia dela ohartarazten du txostenak. Ondorioztatzen du infekzioen beherakada gelditu dela, baina ospitaleratzeek behera egiten jarraitzen dutela. Horren aurrean, herritarrek neurriak mantentzea gomendatzen du.


Nola garbitu hozkailua sei urratsetan | Consumer\nNola garbitu hozkailua sei urratsetan\nHozkailua garbi edukitzeak bertan gordetzen diren elikagaien segurtasuna eta kalitatea hobetzen laguntzen du\nHozkailua sukaldeko zati nagusietako bat da. Tenperatura hotza behar duten elikagai galkorrak segurtasunez biltegiratzeko, erosten direnetik kontsumitu arte. Batzuetan, ordea, ez zaio ematen merezi duen arretarik: gehiegi betetzen da, elikagaiak jariatzen dira edo, barruan, platerak soberan uzten dira. Garbitu ondoren, arriskua sor daiteke. Artikulu honek sei pausotan azaltzen du nola garbitu daitekeen hozkailua eta non jarri behar diren elikagaiak.\nPlater zikin batean jaten ez den bezala, garbi ez dagoen hozkailuan ere gorde behar da janaria. Etxetresna elektrikoak, hozkailua, mikrouhinak eta labea, oro har, hainbat helbururekin erabiltzen dira. Horietako bakoitzean, ezinbestekoa da higienearen oinarrizko arauak ez alde batera uztea, neurri handi batean elikagaien segurtasuna baldintzatzen baitu.\nHozkailu garbia sei urratsetan\nBereziki, hozkailuaren kasuan, egunero garbitzen bada (isuritako likidoren bat), aldizka garbitu behar da. Horixe da elikagaien bizitza baliagarria luzatzeko bermeetako bat. Hona hemen nola egin sei urrats:\n1. Hozkailua hustu, erosoago garbitu ahal izateko. Prozesu horretan, kaltetutako edo hondatu diren elikagaiak baztertzen has daitezke.\n2. Desmuntatu pieza desmuntagarriak: apalategiak, tiraderak eta kendu daitezkeen beste zati batzuk urez eta xaboiz garbitu behar dira. Berriz sartu aurretik, ondo lehortu sukaldeko oihal garbi batekin.\n3. Hozkailuaren barnealdea trapu heze batekin garbitu, janari-hondarrak kentzeko. Ur-disoluzioa eta ozpina erabil daitezke, produktu kimikorik erabili nahi ez bada, barrualdea garbitzeko. Garrantzitsua da ateari arreta jartzea.\n4. Edozein elikagai sartu aurretik garbitu diren zati guztiak lehortu behar dira. Zapi garbi batekin, alde guztietako gehiegizko ura kendu eta kendu diren zatiak berriro muntatu daitezke.\n5. Elikagaiak berriro sartzean, flaskoak, botilak edo taperrak zikin daitezke. Iraungitze-datak egiaztatu behar dira.\n6. Hozkailuaren kanpoaldea ere garrantzitsua da, batez ere atea irekitzen eta ixten den eremua.\nGarbiketa-mota hori aldizka egin beharko litzateke, hiru hilean behin. Erregulartasunez, hozkailu garbia garbi egongo da, eta, beraz, elikagaiak segurtasun handiagoz zainduko dira. Horrek ez du esan nahi egunero garbitu behar denik; izan ere, gerta daitezkeen isuriak edo orbanak garbitu behar dira berehala garbitzen ez badira, eta, berehala garbitzen ez badira, zailagoa da kentzea.\nNon jarri elikagaiak\nHozkailuko eremu guztiek ez dute tenperatura bera. Beraz, horietako bakoitza egokiagoa da elikagai batzuentzat edo besteentzat. Horiek jarri aurretik eta elikagai talde bakoitzerako egokiena zein den zehaztu aurretik, biltegian biltegiratzeko premisa bera hartu behar da kontuan: elikagai zaharrenak eta atzean jarri direnak, geroago erosi direnak. Neurri hori aplikatu ondoren, elikagaiak eremu desberdinetan gordeko dira:\nAtea. Gutxien hozten den guneetako bat da, beraz, hoztasun gutxien behar duten produktuak (elikagai ontziratuak edo edariak) apalategietan jarriko dira.\nGoiko aldea. Hotzik hotzenetako bat da, eta bertan arrautza moduko elikagaiak gorde daitezke.\nErdialdea. Alde horretan, tenperatura 4 ºc ingurukoa izaten da, eta egokia da esnekiak edo hestebeteak gordetzeko eta “behin irekita, hotzean gordetzeko” etiketa duten elikagaiak gordetzeko.\nBeheko aldea. Lekurik hotzenetakoa da, eta, beraz, tenperatura baxuagoak behar dituzten elikagaiak jarriko dira, hala nola arraina eta haragia. Biltegiratzean, arreta jarri behar da ez isurtzeagatik (ontzi itxietan jar daitezke).\nTiraderak. Fruta eta barazkietarako ohiko guneak dira.\nOro har, haragi xehatua eta arraina egun batean gorde daitezke (arraina bi egunera irits daiteke hotzaren katea hautsi ez bada). Haragi gordinak, egosiak, arrain egosiak eta esne pasteurizatuek bi edo hiru egun iraun dezakete; etxeko postreak, UHT esnea, egosita, bi eta hiru egun artean iraun dezakete; barazki egosiak, egosita, arrain egosia eta kontsumitzeko prest, bost bat egun; arrautzak eta gurinak bizpahiru aste irauten dute.\nElikagaiak hobeto kontserbatzen dira hozkailuan\nDena ez da baliagarria elikagaiak hozkailuan kontserbatzeko. Lehenik, elikagai guztiak berdinak ez direlako, eta, beraz, ez dutelako baldintza bera behar. Bigarrenik, hozkailuan inguruabarren araberako egoera desberdinak gertatzen direlako. Elikagai guztiek dituzte arauak. Haragia eta arraina dendan erositako erretilu berean gorde ahal izango dira. Xerrak erosten badira, ondo bildu edo ontzi batean sartu behar dira, zukuak galdu gabe edo oxidatu gabe. Arraina ongi garbitu behar da hozkailuan gorde aurretik.\nGaztak modu egokian bildu behar dira hezetasunik gal ez dezaten. Letxugaren edo espinaken kasuan, kontsumitu arte, azalera handietan saltzen diren poltsan eduki daitezke. Barazki, fruta eta barazkietarako tenperaturak ez du izan behar 0 ºc-tik beherakoa, piezak lurrazaletik izoztu eta kaltetuak izan baitaitezke. Ez da komeni bananak eta zitrikoak hozkailuan gordetzea, ez eta baratxuria, patata edo tipula bezalako beste elikagai batzuk ere.\nfrío-eu hozketa limpiar-eu nevera-eu


Hitz idatziak - Oarsoaldeko Hitza : Oarsoaldeko Hitza\nDuela gutxi izan da Zarautzen Literaturia; udan Ean Poesia Egunak antolatzen dituzte; neguan Baztanen Ilbeltza, eta udazkenean Oiartzunen Hitzen Lihoa.\nGizakumea inondik ere kontalaria da. Lehenbizi gertatu zaiona kontatzen du, eta modu horretan bere izatea, nortasuna, biografia eraiki. Hitzen bidez egiten du hori, eta atzera begiratzerakoan zentzua duen ibilbideaz gain, koherentzia duen izakia ikusten du. Bere bizitzaz gain, inguruko gertakizunak, urrunagokoak, entzundakoak, pentsatutakoak, itxaropenak, penak eta minak ere kontatu egiten ditu.\nEz da, hortaz, harritzekoa umeek ipuinak hain gustura entzutea, edo helduok filmak edo boladan diren serieak ikusteko dugun grina.\nKontakizunak ez dira neutroak, eta jakina, horietan gure ikuspegitik izandakoa edo izatea nahi genukeena kontatzen dugunez, informazio hutsetik haragoko balioa izaten dute; hau da, errealitatea eraikitzen eta finkatzen du narrazioak.\nKontatzeko, ulertzeko eta jakiteko grina horretatik sortuak izango dira Historia eta Filosofia; baina horiek baino lehenagotik inguratzen gaituenaz jabetu eta harekin bat egiteko mitoak eta ipuinak: izenik ez duenak ez du izanik esaerarekin batera esaten ahal genuke kontatzen ez dena, ez da izango.\nNolanahi ere, irudipena daukat ez gizakia, ez eta bere jokabidea ere, ez direla askotan hitzetan eta narrazio horietan azaltzen zaigun bezain arrazionalak eta koherenteak; uste dut mina eta ezina dagoenean, jokabide eta nahi ilunak eta desegokiak izaten ditugunean, hizkuntza logiko-kontzeptuala ez dugula aski; pentsatzen dut ezin konponduzko arazoak ditugunean, narrazio bide eta zentzu bakarrekoek ez digutela balio izaten gertatutakoa ulertu, onartu edo irensteko.\nEz dakit nondik datorkigun gatazkak soluzioa duten eragiketa matematikoak balira bezala ebatzi beharra. Entzun izan dut mendebaldeko zibilizazioaren ezaugarrietako bat dela arazoak disoluzio kimiko bat balira bezala tratatzeko tema hori. Baina ez al gara ohartzen arazo edo ezintasunean diren zati horiek, maiz, bateraezinak direla? Arestik zioen sua eta ura ezin nahasi direla; hor ez dago disoluzio posiblerik; irakin edo amata ez dago ezer beste.\nZer aterabide daukagu orduan horrelakoetan? Literaturak edo arteak egiari ez baitiote, berez, deus ere zor, arazo mingarrien inguruan aukera berriak eta pentsatu gabeak eskaintzen ahal dituzte. Sormenak —arteak eta literaturak— begirada ausart eta aberatsa ematen digu; on eta gaizto dikotomia hautsi eta ikuspegi aberatsa eskuratuko digun hitz sorta emankorra. Jean Ramon Resina filologoak dio literaturak potentzial afektibo handia duenez, eta emozioetatik hurbilago dagoenez, diskurtso anbiguo edo kontraesankorrak biltzeko gaitasuna duela. Modu horretan, konponezina esan dezake; are gehiago, aurkaritzan diren zatiak bildu ez, baina elkarren ondoan jar ditzake errealitate berriak sortuz, pentsatu edo irudikatu gabeko aukerak emanez.\nEuskal letrei esker dakigu, esate baterako, geografia liburuetan ageri ez den herria dela gurea, ez diren gauzez egina dela errealitatea, heriotzak ez gaituela izutzen irauten duelako orainak ere geroan, txoriak hiltzeko ezkutatu egiten direla, euskal hiria euskal herria ere badela, gure oroitzapenak itsas galeretako oholak bezala ur gainean doazela, mina beti norberarena dela, eta abar…\nGero eta ugariago dira hitz emankorraren esparruan gurean ernaltzen ari diren ekitaldiak. On dagigula!


BLOG 3 BLOG\nIzarren hautsa: zientzia eta beste\nlaino guztien gainetik\nSustatu.eus - Aktualitatea\naurki.com > Jarioa > Zientzia eta teknologia > Teketen\nJendartea eta teknologia uztartuz\nUn chip incapaz de hacer cálculos puede ser clave para los datos del futuro\n2016/04/19 - 17:47:06\nSaiakera ideia berriak\nErreferente berriak lantzeko saiakera interesgarri batzuen zerrenda: Manifiesto Ciborg Donna Haraway http://xenero.webs.uvigo.es/profesorado/beatriz_suarez/ciborg.pdf Flocksociety Hainbat http://book.floksociety.org/ec/ Commons Transition Hainbat http://commonstransition.org/commons-transition-the-book/ Postcapitalism, A guide to our future Paul Mason https://kat.cr/postcapitalism-a-guide-to-our-future-paul-mason-epub-t11062003.html Platform cooperativism Trebor Scholz http://www.rosalux-nyc.org/wp-content/files_mf/scholz_platformcooperativism_2016.pdf Confederalismo democratico Abdullah Öcalan http://www.freeocalan.org/wp-content/uploads/2012/09/Confederalismo-Democr%C3%A1tico.pdf The post Saiakera ideia berriak appeared first on Teketen. 2016/03/14 - 17:54:04\nHurrengo hilabeteetako ZiFi irakurketen zerrenda txiki bat egin dut neronek gogoratzeko: 0. El día antes de la revolución https://sideravisus.wordpress.com/2014/03/22/las-doce-moradas-del-viento-le-guin-ursula-k/ 1. Los Desposeídos https://sideravisus.wordpress.com/2009/12/01/los-desposeidos-le-guin-ursula-k/ 2. El relato https://sideravisus.wordpress.com/2010/11/21/el-relato-le-guin-ursula-k/ 3. Manifiesto Cyborg http://xenero.webs.uvigo.es/profesorado/beatriz_suarez/ciborg.pdf 4. La estación de la calle perdido https://sideravisus.wordpress.com/2013/11/07/la-estacion-de-la-calle-perdido-mieville-china/ 5. La cicatriz https://sideravisus.wordpress.com/2012/11/26/la-cicatriz-mieville-china/ 6. El consejo de Hierro https://sideravisus.wordpress.com/2013/11/08/el-consejo-de-hierro-mieville-china/ The post ZiFi plan appeared first on Teketen. 2016/02/04 - 13:31:13\nKabi@n izena emateko azken egunak\nDurangoko Azokako Kabi@ izango dugu aurten ere eta zuen proposamenak espero ditugu: Abenduak 4: Gazte/Hezkuntza. Abenduak 5: Jokoak/Euskara. Abenduak 6: Sortzaileak/Garatzaileak. Abenduak 7: Komunikazioa/Hedabideak. Abenduak 8: Komunitate eguna. Goizetan mintegi/tailer modukoak egin nahi ditugu, baian arratsalde guztietan zuen proposamenentzako tokia izango da. Abenduak 8, aurreko urteetan etorri zaretenok badakizue, baina besteontzako, komunitatea biltzeko eguna da.  The post Kabi@n izena emateko azken egunak appeared first on Teketen. 2015/11/02 - 10:09:05\nKabi@ eta Sareak\nEuskal Herrian teknologiaren alorra ez dago geldirik, ez horixe. Hemen bi adibide, Durangoko Azokako Kabi@ eta Guifi.net sarearen hedapena. Durangoko Azokako Kabi@ izango dugu aurten ere eta zuen proposamenak espero ditugu: Abenduak 4: Gazte/Hezkuntza. Abenduak 5: Jokoak/Euskara. Abenduak 6: Sortzaileak/Garatzaileak. Abenduak 7: Komunikazioa/Hedabideak. Abenduak 8: Komunitate eguna. Goizetan mintegi/tailer modukoak egin nahi ditugu, baian arratsalde  The post Kabi@ eta Sareak appeared first on Teketen. 2015/10/19 - 17:17:05\nFloksociety ezagutzeko aukera astelehenean\nFloksociety proiektuko Xabier Barandiaran proiektu honi buruzko hitzaldi-tertulia bat egingo du Bilbon astelehen honetan. Gaia: Floksociety proiektua Hizlaria: Xabier Barandiaran (koor) Noiz: Abuztuak 3 - 18:00 Tokia: Wiki-toki (Bilbo) The post Floksociety ezagutzeko aukera astelehenean appeared first on Teketen. 2015/08/02 - 21:46:02\nMatrikulatu UEUren informatika gaien inguruko ikastaroetan\nUrtero bezala UEUk udako ikastaro eskaintza zabala atera du, hauek dira informatika gaien inguruan antolatu diren hurrengo ikastaroak.: Aste honetan Eibarren (asteazkenean): Code.org Datorren astean Baionan (asteazkena-osteguna): Raspberry Pi Uztailaren 15-16 Eibarren: Node.js Guztiak oso interesgarriak, behintzat teknologia hauetan saltseatzen hasteko edo ezagutzeko. The post Matrikulatu UEUren informatika gaien inguruko ikastaroetan appeared first on Teketen. 2015/06/30 - 13:36:02\nE29 â Guifi.net bilera Ramon Roca sustatzailearekin\nGuifi.net proiektuaren azaltzeko bilera ireki bat ospatuko da datorren astelehenean, hilak 29. bilera honetan, Kataluniako Ramon Roca izango da Guifi.net proiektuaren sustatzailea da. Momentu egokia izango da proiektua ezagutu eta zalantzak bertan azaltzeko. EKAINAK 29, ASTELEHENA, EGUERDIKO 12:00etan LEHIBERRI ZENTRUAN * Lehiberri zentrua Tolosaldea Garatzen agentziaren egoitza da. Apatta, 1 Apatterreka Industrigunea 20400 Tolosa The post E29 Guifi.net bilera Ramon Roca sustatzailearekin appeared first on Teketen. 2015/06/26 - 15:27:06\nOrereta â barnekoa, gertukoa, benetakoa\nAsko idatz nezakeen Oreretari buruz, baino gaur behar berezia sentitu dut hori egiteko eta ez dakit nondik hasi. Bertan egiten dut lan, baina egon naizen beste herri batzuekin alderatuz herri honek badu zerbait eroso sentiarazten nauena. Beti izan du, esango dute askok, seguru, ez dut dudarik, baina irudipena daukat Orereta aldatzen ari dela, onerako aldatu  The post Orereta barnekoa, gertukoa, benetakoa appeared first on Teketen. 2015/06/10 - 22:30:02\nGaur, atzo baino eskubide gutxiagorekin esnatu gara. Ez, ez naiz Pariseko gertakariei buruz bakarrik ari. Horiek, gure munduaren deskonposizioa erakusten duten adierazle beldurgarriak izan arren, azpiko korronte orokor baten eszena beldurgarri bat gehiago dira. Parisen adierazpen askatasunaren ustezko defentsan izandako manifestazioan, aspaldiko agintarien batasun irudikapen adierazgarrienetako bat ikusteko aukera izan dugu. Gerra global baten aurrean  The post Barne militarizazioa appeared first on Talaios Koop.. The post Barne militarizazioa appeared first on Teketen. 2015/02/17 - 17:11:14


Jai-Alai Pilotazale Elkartea berriro martxan, gazteen eskutik - Aiaraldea.eus\nIaz entrenamenduak eten ziren arazo ugari pairatu eta gero; alde batetik frontoian burutu ziren obrek azkenengo bi urteetan udal pilotalekuaren erabilpena mugatu zuten. Azken urteetan Pilota Eskolako haurrek entrenamenduak Josefinos ikastetxean eta Laudion burutu behar izan zituzten Pilota Eskolako lana erabat baldintzatuz. Beste alde batetik, Pilotazale Elkarteko arduradunek hogei urtetik gora zeramatzaten lanean eta azken urteotan bizi izandako zailtasunek amore emanarazi zituen, Jai-Alai Pilotazale Elkartea desagertzeko kinkan geratu zelarik.\nAurten ordea, jende gazteak hartu du lekukoa eta elkartearen lanari jarraipena emateko apustua egin dute. Urtarrilean hasi dira berriz ere hiriko neska-mutilentzako entrenamenduak antolatzen, berrikuntza gisa, aurten entrenamenduak euskaraz direlarik. Urduñako Pilota Eskola sei urtetik gorako haurrentzat zabalik dago eta udal frontoian Astelehen eta Asteazkenetan 17:00etatik 18:00etara dute entrenatzeko aukera, izen ematea dohainik da.\nEtorkizunean hiriko haurrek Arratia-Nerbioi eskualdean euren hiria ordezkatzen jarraitu ahal izango dute, aurtengo denboraldia hasia badago ere, datorren irailetik aurrera bertan arituko dira lehian.


Denak Martera - Zientzia.eus\nHasiera » Artikuluak » Denak-martera\n2003/07/01 Carton Virto, Eider - Elhuyar Zientzia Iturria: Elhuyar aldizkaria\nMars Express eta Mars Exploration Rover misioak Martera bidean dira jada. Batak zein besteak ibilgailuak jarri nahi dituzte Marten sei hilabete barru. Europako Espazio Agentziak sustatutako misioak Beagle 2 marteratuko du eta mugarria izango da Europarentzat, lehenengoz iritsiko baita beste planeta batera. NASAk, berriz, bi ibilgailu pausatuko ditu planeta gorrian. Guztiek uraren aztarnak aurkitu nahi dituzte.\nMarte ezagutzeko grina ez da atzo goizekoa, eta ez da harritzekoa, batez ere, kontuan hartzen bada Lurretik nahiko hurbil dagoela eta kolorea ere berezia duela. Koloreaz gain, ordea, baditu beste berezitasun batzuk, eta horietan oinarrituta, hamaika ipuin eta uste zabaldu dira. Adibidez, 1870 inguruan, teleskopioaren bidez Marten ubideak ikusi zituela adierazi zuen Giovanni Schiapparelli astronomoak. Horrek zenbaiten imajinazioa piztu zuen, eta ubide horiek izakiak egindako ubide artifizialtzat hartu zituzten.\nGainera, urtaroen arabera, planetaren azaleko koloreak aldatu egiten dira; horregatik pentsatzen zen urtaro beroetan landaretza sortzen zela eta hotzetan, berriz, desagertu. Zientzia-fikziozko eleberrietan martetarrak, txikiak eta berdeak, azaltzen hasi ziren, eta 1898an H.G. Wells-ek teknologikoki aurreratutako martetarrek Lurra hartzen zutela kontatu zuen Munduen Gerra -n.\nBeagle 2 lurreratze-moduluak ezkerrean ikusten den beso robotikoan ditu ikerketa egiteko instrumentuak.\nDenborak aurrera egin ahala, espazioko esplorazioan egin diren urratsek bertan behera utzi dituzte uste horiek denak. Hala eta guztiz ere, Martek helburu izaten jarraitzen du, batez ere, hango geologia ezagunagoa egin den heinean. Marteko egitura geologiko batzuek Lurrean urak sortutakoen antza dute eta, ondorioz, azkeneko urteetan asko indartu da Marten noizbait ur likidoa egon delako hipotesia.\nUra aipatzearekin batera, segituan hasten dira biziaren inguruko espekulazioak. Izan ere, Marten bizia dagoela pentsatzea erakargarria da oso, eta, espazio-agentzietako kudeatzaileek badakite hori. Horregatik, NASAk dirua eta babesa eskuratzeko aitzakia moduan erabiltzen du, lotsa handirik gabe. Gainera, Lurrean muturreko kondizioetan bizi diren bakterioak aurkitu izanak erabat biribiltzen du hipotesia.\nIdeia oso salgarria da eta espazioko misioak diru publikoz finantzatzen dira Estatu Batuetan. Horregatik, normalean ez dute jendearen irudimena zapuzten.\nMars Express , europarren aitzindaria\nEuropan ere gauza bera gertatzen da eta Europako Espazio Agentziak (ESA) uraren hariari heldu dio lehenengoz beste planeta batera iritsi ahal izateko.\nMars Express -ek Marteren atmosfera eta azala aztertuko ditu ia bi urtez.\nMars Express espazio-ontzia ekainaren 2an abiatu zen Baikonur-etik eta eguberrietan iritsiko da Martera, planeta gorriaren inguruko hainbat galderari erantzuteko asmoz: zein indarrek sortu zituzten azaleko egiturak? Zergatik amaitu ziren indar horiek? Edo horietako batzuek badihardute oraindik? Hasieran Marte epela eta hezea al zen, Lurraren antzera? Hala izan bazen, zerk desagerrarazi zuen ura? Bazegoen bizidunik orduan? Irauten dute bizidun horiek? Lurpeko akuiferoetan ote daude?\nGaldera horiei guztiei erantzuteko, bi modutara aztertuko du Marte ESAk. Mars Express misioa Marte orbitatuko duen zunda batek eta Marten pausatuko den lurreratze-modulu batek osatzen dute. Dena ondo joanez gero, Mars Express -ek gutxienez urte martetar batean, hau da, 687 egun lurtarrez, orbitatuko du planeta gorriaren ekuatorea. Denbora horretan, Martetik hurbilen dagoen puntua mugitzen joango da, tresna zientifikoek azalera guztiaren datuak bildu ahal izateko. Batez ere, Marteren atmosfera nolakoa den jakiteko balioko dute neurketa horiek, baita Marteren azalaren mapa global bat egiteko ere.\nHori egin aurretik, ordea, Beagle 2 lurreratze-modulua jaurtiko du Martera. Kalkuluen arabera, abenduaren 20a izango da egun handia. Beagle 2 -ak ez dauka propultsio-sistema propiorik eta, beraz, Marteren kontra jaurtiko dute. Moduluak bost egun emango ditu Marteko atmosferara iristeko eta, gero, hamar minutu baino ez azalean pausatzeko. Denbora-tarte labur horretan, atmosferaren marruskaduraren ondorioz, moduluaren pisua erdira murriztuko da, 60 kilotik 30era, eta bi paraxut irekiko zaizkio dezeleratu ahal izateko. Lurreratzea hiru airbagek samurtuko diote.\nIsidis planitia, Europako Espazio Agentziak Beagle 2 pausatzeko aukeratu duen eskualdea. Elipse gorriak lur hartzeko eremua mugatzen du.\nUstekabekorik gertatzen ez bada, Beagle 2 -a Isidis Planitia gunean nonbait lurreratuko da. Orduan, eguzki-panelak eta lan-mahaia irekiko ditu. Beagle 2 -a bi kameraz, mikroskopio batez eta bi espektrometroz hornituta dago eta ibilgailuak azterketa geologiko eta mineralogikoak egingo ditu batik bat.\nIsidis Planitia Marteko ekuatore aldean dagoen krater handi bat da. Iparralde laua eta krater asko dituen hegoaldea bereizten ditu eta, ESAren arabera, leku aproposa da uraren arrastoak topatzeko. Sumendi-kono txiki asko dago eta, Lurrean, magma eta ura lur azpian kontaktuan jarri eta lehertzen direnean sortzen dira horrelako egiturak. Horregatik aukeratu du ESAk eskualde hori Beagle 2 -a pausatzeko. Horregatik eta eskualdea laua eta ez oso harritsua delako. Horrenbestez, arrakastaz lurreratzeko egokia.\nEz da batere lan erraza izango lurreratze-modulua onik eta nahi den tokian pausatzea. ESAko ingeniariek behin eta berriz lurreratu dute Beagle 2 -a simulagailuetan, baina 200 kilometroko zehaztasunarekin jokatzen dute, eta kono horietako batetik gertu samar lurreratzen ez bada –kilometro bat edo bira lurreratzea litzateke onena–, lanak asko zailduko zaizkio ESAri. Kontuan izan Beagle 2 -ak ez daukala mugitzeko gaitasunik.\nNASA, arantza kentzeko aukera\nMeridiani Planum eskualdea eta Gusev kraterra. NASAren ibilgailuak bi gune horietan lurreratuko dira, hango sedimentuetan uraren aztarnak bilatzeko.\nMarten lur hartzea mugarria izango da ESArentzat eta, NASArentzat, berriz, duela lau urteko arantza kentzeko aukera. Orduan NASAk bi espazio-ontzi galdu zituen Marten, bat lurreratzen ari zela, eta oso kritika gogorrak jaso zituen, akatsak oso nabarmenak izan baitziren. Baina geroztik, batez ere 2001ean Marte orbitatzera bidalitako Mars Odissey ontziak egindako aurkikuntzei esker, burua altxa du NASAk. Mars Oddisey -k aintzira-oheak, ibai-oheak eta alubioi-lurrak diruditen egiturak detektatu ditu Marten, baita hidrogenoa ere. Zantzu guztien arabera, litekeena da hidrogeno hori ur-molekularena izatea, eta ur hori Marteko azalaren pean izoztuta egotea. Aurkikuntza horiek behin betiko laguntza eman zioten Mars Exploration Rover misioari.\nIbilgailuak urtarrilean helduko dira planeta gorrira, Beagle 2 -a baino egun batzuk geroago, eta europarrek bezain operazio konplikatuari egin beharko diote aurre NASAko ingeniariek ere. Baina, kasu honetan, nahi den tokian lurreratzen ez badira, gutxienez mugitzeko gaitasuna izango dute. Berez 90 egunez ibiltzeko energia dute eta egunean 40 metro egin ahal izango dituzte. Asko, 1997an Sojurner ibilgailuak 100 metro baino egin ez zituela kontuan hartuta.\nIbilgailuetako bat Gusev kraterrean lurreratuko da. Gusev kraterra sakona eta zabala da, eta han daude lehen aipatutako aintzira-oheak. Kraterra 900 kilometroko bailara batekin dago lotuta eta bien arteko mugan sedimentuak pilatu direla dirudi. NASAren hipotesiaren arabera, sedimentuak ur-lasterrek garraiatu zituzten hara.\nIbilgailua kraterraren puntu sakonenean lurreratuko da eta abrasio-tresna bat erabiliko du sedimentuen azaleko geruzak zulatu eta aztertzeko. Gainera, azpiko geruzek igorritako X izpiak eta alfa partikulak neurtuko ditu sedimentuen konposizioa ezagutu eta zein kondiziotan sortu ziren jakiteko.\nNASAk Marten jarri nahi dituen ibilgailuek azterketa mineralogikoak egingo dituzte. Arrakasta izanez gero, hurrengo pausoa Martetik laginak ekartzea izan daiteke.\nBitartean, beste ibilgailua Meridiani Planum eskualdean arituko da lanean, Marteren kontrako aldean. Han, lurrazala geruzatan antolatuta dago, Lurreko eskualde sedimentarioen moduan, eta hematite minerala dago, burdinaren oxido bat.\nMineral hori ugaria da Marten, horregatik ikusten dugu gorrixka, baina ez forma kristalinoan. Meridiani Planum eskualdean, berriz, kristalizatuta dago. Lurrean hematitea uraren presentzian kristalizatzen denez, Marten gauza bera gertatu zela uste dute ikertzaileek. Ibilgailuak, potentzia handiko mikroskopio baten bidez, hematite-pikorren tamaina eta orientazioa aztertuko ditu, minerala nola sortu zen argitzeko.\nIkusten denez, uraren aztarnak aurkitzea da bi misio hauen helburu edo aitzakia nagusia. Baina ura ez da ikertu nahi dituzten egitura geologiko horiek azaltzeko aukera bakarra. Zenbait geologoren ustez, litekeena da europarrek ikertu nahi dituzten sumendi-konoak karbono dioxido solidoak sortuak izatea. Marteko atmosfera batez ere karbono dioxidoz osatuta dago eta poloetan ere ugari dago izoztuta. Zenbait geologoren arabera, labarekin kontaktuan, karbono dioxidoa modu lehergarrian lurrunduko litzateke eta Marten ikusten diren bezalako konoak sortu.\nEstatubatuarrek ikertu nahi dituzten eskualdeetan, berriz, jarduera bolkanikoak ordezkatuko luke ura. Hipotesi horren arabera, agian sumendiek isuritako errautsek sortu zituzten sedimentuen geruzak, eta Gusev kraterrean laba-lasterrak ibili ziren, ez ura. Ildo beretik, hematite kristalinoa sortzeko beste bide bat burdin asko duen laba beroa oxidatzea dela esaten dute hipotesi bolkanikoaren defendatzaileek.\nNork ote du arrazoi? Bi misio hauek argituko al dute eztabaida? Agian. Edo, askotan gertatzen den legez, galdera berriek are gehiago korapilatuko dute auzia. Edonola ere, azpimarragarriena ez da Marteko geologia urak marraztu izana. Ez al da harrigarriagoa gugandik 100 milioi kilometrora dagoen planeta baten geologiaz hainbesteko zehaztasunez aritzea?\nZergatik misio denak orain?\nNASAk Martera bidali duen lehen roverraren ibilbidea\nIturria: Cornell U.\nNASA eta ESA biak batera abiatu dira Martera. Nahita eginda dirudi eta hala da. Izan ere, espazio-ontziak ezin dira edonoiz bidali beste planetetara. Jatorriak eta helburuak posizio jakin batzuetan egon behar dute, bidaia ahalik eta motzena izateko eta ahalik eta erregai gutxien gastatzeko. Lurra, Marte eta Eguzkia hogeita sei hilez behin lerrokatu egiten dira eta espazio-agentziek orduan bidaltzen dituzte misioak. Aurten, gainera, lerrokatuak egoteaz gain, aspaldian baino gertuago daude Lurra eta Marte. Beste hamabost edo hamazazpi urtean ez dira hain gertu egongo, eta, ondorioz, espazio-agentziek ez dute aukera galdu nahi izan.\nHurrengo geltokia, Marte - Zientzia.eus 2018-10-29\nMetanoa Marten - Zientzia.eus 2018-10-29\nGaldakao Martera iritsi da - Zientzia.eus 2018-10-29\n25 urte Marten - Zientzia.eus 2018-10-29\nUra eta bizia, non eta Marten! Aspaldi hasitako bilaketaren kronika laburtua - Zientzia.eus 2018-10-29


Dorronsoro Okindegia - Hasiera\nZereal ezberdinetako irinak erabiliz ekoiztutako ogiak ditugu: zekale, arto, espelta, zereal anitzduna, fibraduna...ez zara aspertuko!\nEsan maite zaitut erarik goxoenean\nLaxo eta palmerak ostegunetan egiten ditugu, azkar etorri!\nPantxineta, hojaldrez egindako sagar tarta eta euskal pastela famatu dira geurean\nEtxeko te pastak egiteko aintzinako errezeta erabiltzen dugu: Eskuz banan banan egin, labean erre, eta kaxak eskuz betetzen ditugu\nBi zutabe nagusitan oinarritzen da Dorronsoro okindegia: kalitatean eta zerbitzuan.\nGu ahalik eta ogi goxoenak egiten saiatzen gara baina erosi ondoren bere ezaugarriak ahalik eta denb...\nUrtero bezela Dorronsoro Okindegian 2 saski zozketatu ditugu Akarregi eta Lizeagako bezeroen artean....\n2016 Gabonak prestatzen\nGabonak gerturatzen ari dira eta urtero bezala gure bezeroen artean bi saski zozketatuko ditugu. Eto...\nGaur Uztailak 7 kaxatik boleto irabazlea atera dugu eta Sebastian Eraunzetamurgil izan da irabazlea....\nOhhhhh! zozketa egin genuenetik astebete igaro da eta bigarren saskiak ez du jaberik. Baina lasai, o...\nLehenengo saskiak badu nagusia: Acosta familiako Ibai eta Mari Luz Jimenez izan dira irabazleak. 324...\nSan Juanetako zozketa\nGure produktuez beteriko 2 saskiren zozketa egin dugu bezeroen artean. Zenbaki saridunak ha...\nJoxe Dorronsoro Yurramendi da Dorronsoro okindegiko buru eta sortzailea. Hamalau urte besterik ez zi...\nGure dendetan, guk ekoiztutako elikagaiez gain beste hainbat produktu aurkitu ditzakezu. Denetik dug...\nBazkari bat duzu eta ez duzu esku hutsik joan nahi? Egun gogor baten ostean sagardo botila batekin a...\nMoldeko ogiak era naturalean ekoizten ditugu inongo kontserbanterik erabili gabe. Hiru ogi mota...\nGure okindegian ekoizten dugun ogi kopuru handiena betiko ogi naturala da. Horretarako Nafarroatik e...\nGure helburuetako bat gustu desberdinetako bezero guztien beharrak asetzea da. Horregaitik, zereal d...\nArtisau erara ekoiztutako ogi tradizionalak ere baditugu gure okindegian: Baserriko ogiak, ogi birib...\nEuskal Herriko gozogintza tradizionaleko tarta eta pastelak dira nagusi gure eskeitzan: euskal paste...\nGure okindegian ekoizten dugun ogi kopuru handiena betiko ogi naturala da. Horretarako Nafarroatik ekarritako kalitatezko gari irin txuria erabiltzen dugu.\nTamaina eta forma desberdinetako ogiak ditugu: Ogi barrak, opilak, espiga ogiak, zopakoak, gatzik gabeak...\nHala ere, beste tamaina edo formako ogiren bat nahi izan ezkero, komentatu iezaguzu eta zure beharretara egokitzen den ogia ekoizten saiatuko gara.\nBazkari bat duzu eta ez duzu esku hutsik joan nahi? Egun gogor baten ostean sagardo botila batekin afaldu nahi duzu? Gure dendan edari aukera zabala dugu zure eskura: freskagarriak, inguruko sagardotegietako sagardo botilak, garagardoak, ardoak eta likoreak.\nEdozein hunetan behar duzun edaria topa dezakezu, kalitatea eta prezio bikaina uztartuz. Etorri gure denda ezagutzera eta harrituta utziko zaitugu!\nMoldeko ogiak era naturalean ekoizten ditugu inongo kontserbanterik erabili gabe. Hiru ogi mota topa ditzakezu gure dendan: Naturala, zerealduna eta fibrazkoa. Zein baino zein goxoagoa! Probatu ezkero, errepikatuko duzu!\nGure Akarregiko dendan kafe onena dastatu ahal izango duzu egun osoan zehar. Goizeko 5:30etatik aurrera bertan egindako opil goxoak, laranja naturalekin egindako zukuak edo infusio lasaigarriak hartu ahal izango dituzu. Aukera zabala duzu, zatoz!\nGure dendak Hernanin


Mondragon Unibertsitateak, SD Eibarrek eta WATS Teamek kirolean prestakuntza eta enplegagarritasuna sustatuko dute — TUlankide MONDRAGON\nHitzarmena Ipuruan sinatu da, eta bertan izan dira: Lander Beloki, Enpresagintza fakultateko dekanoa; Mikel Larrañaga, Eibar Kirol Elkartea fundazioko lehendakariordea; Jon Ander Ulaziak, Eibar Kirol Elkarteko kontseilari ordezkaria; eta Alex Navarro, WATS Teameko fundatzaileetako bat.\nHiru alderdien artean garatutako ekimena kirol-arloko prestakuntza areagotu beharretik abiatu da, bi unibertsitate-programa horien bidez. Programa horietan, klubeko adituek parte hartuko dute hainbat arlotan, hala nola enpresa-kudeaketan, komunikazio-estrategietan edo klubaren nazioartekotze-ereduan. Gainera, hitzarmenak beka-programa bat du klubeko kirolarientzat eta beren lan-jarduera bertan garatzen duten pertsonentzat, baita praktiketako programa bat ere, bi programetako parte-hartzaileentzat.\nMondragon Unibertsitateak eta WATS Teamek programen zehaztasunak eman dituzte, biak ere aitzindariak Euskadin eta Estatuan.\nKirol Berrikuntzako Graduondoa 27 eta 50 urte bitarteko profesionalei dago bideratuta, kirol-sektorean kokatuta dauden beren enpresetan berrikuntzak egin nahi dituztenei edo kirol-arloko enpresa-proiektu bat abian jarri eta garatzeko prest daudenei. Prestakuntzaren eta laguntzaren bitartez, “executive” programari esker, profesionalak aurrera egiteko gai izaten dira kirol-sektorean. Programak bi edizio izan ditu, eta horietan 25 pertsonak parte hartu dute guztira; programaren hirugarren edizioa martxoan abiaraziko da (www.wats.team/wats-expert-online/).\nBestalde, Kirol Enpresako Berrikuntza eta Kudeaketarako Masterra kirola gogoko duten eta duela gutxi graduatu diren 22 eta 27 urte bitarteko gazteei dago bideratuta, kirol-sektorean lan egiteko gaitu eta kirol-arloko beren enpresa-proiektua modu praktikoan osatu nahi dutenei. Gaur egun, programaren lehen edizioa garatzen ari da, eta dagoeneko irekita dago bigarren edizioan izena emateko prozesua (www.wats.team/wats-master/).\nLankidetza hori lehen abiapuntua da, hiruen artean, helburu hauek lortze aldera lan egiten jarraitzeko: kirolaren balioak sustatzeko, kirol-sektorearen profesionalizazioan eta prestakuntzan sakontzeko, kirol-indarkeriaren aurka kontzientziatzeko eta etorkizunean baterako ekintzak garatzeko.\nBi programetako irakasleen artean, eliteko kirolaren munduko hainbat aurpegi ezagun daude, WATS Taldearekin lotuta: Vicente del Bosque (hautatzaile nazional ohia), Julen Guerrero (Sub17ko hautatzaile nazionala eta Athletic Klubeko jokalari ohia), Xabi Prieto (Realeko jokalari ohia), Patricia Ramírez (kirol-arloko psikologoa, idazlea eta hizlaria), Jero García (boxeatzaile profesional ohia eta “Hermano Mayor” telebista-saioko aurkezlea), eta beste hamabost profesional nabarmen, enpresa-kudeaketaren, ekintzailetzaren, negozio-garapenaren, marketinaren edo komunikazioaren arlokoak, besteak beste.


Mendiz mendi: Buruntzaldeak igandean ospatuko du eskualdeko ibilbideen eguna\nBuruntzaldeak igandean ospatuko du eskualdeko ibilbideen eguna\nBuruntzaldeko Ibilbideen 3. Eguna ospatuko dute datorren igandean 9.00etatik 14.00etara Andoain, Urnieta, Lasarte-Oria eta Usurbil arteko bost bide ezberdinen artean.\nProiektu honen helburua ingurunea ezagutaraztea eta Buruntzaldeko herriak oinez lotzea. Ibilbide hauek seinalizatuta daude herrien koloreekin (Lasarte-Oria, urre zaharra; Urnieta, berdea; Usurbil, laranja eta Andoain, urdina), geziekin eta panelekin.\nHonela, igandean herri bakoitzean kontrol gune bat egongo da, eta bertan jan-edariak emateaz gain, bi ibilbide egin dituen bakoitzari kamiseta bat oparituko zaio. Andoain eta Urnieta arteko bidea egiten duenak, bide honen berezitasunagatik, kamiseta lortuko du ere bai.\nBestalde, partaideentzako autobus zerbitzua doan egongo da, abiapuntura itzultzeko. Autobusa Usurbildik 12.00etan, 13.00etan eta 14.00etan irtengo da. Lasarte-Oriara eta laurdenetan iritsiko da; Andoainera, eta erdietan eta Urnietara, hogei gutxitan.\nEsan bezala, herrietan ibilbide zati bakoitzaren inguruko trazatuak, profilak eta distantziak erakusten dituzten panelak daude. Bideetan, berriz, norabideak eta distantziak markatzen dituzten geziak eta zuinak.\nSeinale horiek guztiak udalerri bakoitzaren identifikazio-koloreak aintzat hartuta ipinita daude; hala, oinezkoak seinale bat bidean ikusten duenean zein ibilbidetan dagoen jakingo du.\nZehazki esanda, aukeran dauden ibilbideak ondoko hauek dira: Andoaindik Lasarte-Oriara doanak 7,9 kilometroko luzera du eta oinez soilik egin daiteke; Andoaindik Urnietara 4,8 kilometro dira, Lasarte-Oriatik Urnietara 3,9 kilometro eta Lasarte-Oriatik Usurbileraino 4,5 kilometro (Santuenearaino), eta hirurak oinez edo bizikletaz egin daitezke; azkenik, Andoaindik Usurbilera doana 14,9 kilometroko bidea da, luzeena, oinez soilik egin daiteke eta mendiko oinetakoa beharrezkoa da.\nHerri bakoitzean kontrol gune bat egongo da, argibideak emateko eta mokaduak eta edatekoak banatzeko.\nUsurbilen anoa Santueneako auzoan, Zorrotzeko zubiaren parean, egongo da; Andoainen, udaletxe azpian; Lasarte-Orian, San Pedro elizaren ondoko plazan eta Urnietan, udaletxe azpian. Partaide bakoitzari abiatzen denean txartel bat emango zaio, irteten den lekuko zigiluarekin.\nBuruntzaldean bide hauek osatzea aspaldiko gauza bada ere, azken hiru urteetan antolatu dute Ibilbideen Eguna. Ardura herrien artean txandatzen doa. Izan ere, aurreko edizioetan Usurbilek eta Andoainek prestatu bazuten, aurten Lasarte-Oriari tokatu zaio.\nEtiquetas: Andoain, Buruntzaldea, Ibilbidea, Lasarte, Urnieta, Usurbil


MENDI TOUR 2021 Entradium-(e)an\nSAROBE Arte Eszeniko Gunea. M. Iurramendi, 2. Mapa ikusi\nAurtengo dokumentaleko irudiekin ez dugu sumatu azaltzen zutena, hau da, hitzekin ikusgarritasuna aipatzen bazuten ere, irudiak motz geratu direla iruditu zait. Beste urteetako zirrara ez dut sentitu. Gehiago irakurri Hala ere, gaiak egokiak eta jakin mina piztu didatenak izan dira. Aurkezlea, paregabea. Bere azalpen argiek jakinmina sorrarazi dute hasiera- hasieratik, alajaina! Bide batez, Zanpatuzeko lantaldeari ere eskerrak eman nahi dizkiot, kirolaz gozatzen laguntzen baitute. Animo eta datorren urtean ere hortxe izango gaituzue.


Baztan-Bidasoaldeko afiliazioarekin bildu da Eusko Alkartasuna - Erran.eus\nLarunbatean egindako Topaketa horretan parte hartu dute, bertzeak bertze, Miren Aranoa Nafarroako koordinatzaileak, Maiorga Ramirez parlamentariak eta Carlos Garaikoetxea lehendakariak\nEusko Alkartasunako Baztan, Malerreka, Bertizarana eta Bortzirietako afiliazioaren arteko topaketa bat ospatu zen larunbatean, Nafarroako egoera politiko berria eta aurretik datorren kurtso politikoko erronka berriak lantzeko. Bertako udaletxeei eragiten dieten hainbat arazoz ere hitz egin zuten, baita toki administrazioaz, N121-A errepideaz eta abeltzantza, mendiak, industria eta komertzio txikia bezalako gai sektorialez ere. Bilera horretan izan ziren, besteak beste, Miren Aranoa alderdiko Nafarroako koordinatzailea, Maiorga Ramirez EH Bilduko parlamentaria, Koldo Amezketa parlamentari ohia eta Carlos Garaikoetxea lehendakaria.\nBertako afiliazioaren erranetan, une itxaropentsuak dira hauek Nafarroa berria baten alde egin duten belaunaldi guztientzat. Erakundeetan eman diren lehen pausoekin pozik, nabarmendu dute erronka aldaketa errealitate sozial eta ekonomiko justuago batean islatzea dela. Miren Aranoa parlamentariak EAk egindako eskualde mailako topaketaren xehetasunak eman dizkigu


China Taper torneaketa pertsonalizatua torneatzeko makinak Fabrikatzaileak, Fabrika - Dongguan Guancheng Precision Hardware Co., Ltd.\nHasiera > Tornuaren prozesamendua Tornuaren prozesamendua > Tornu torneatzeko makinan\nProzesatze prozesuan automatikoki neur daiteke eta tresnaren higadura eta akatsaren beste arrazoiak konpentsatu ditzake. Beraz, prozesatzeko kalitatea ona da, zehaztasuna egonkorra da.\nTornu arruntaren 3 gabezia engranaje eta torloju torloju arruntaren bidez. Mugimendu bikotearen artean tartea dagoelako, eskuz funtzionatzearekin batera ez da zehatza, beraz errepikapenaren zehaztasuna baxua da. Tornu orokorraren neurketa eskuzko neurketaren ondoren gelditu behar da, neurketaren errorea handia da eta eraginkortasun txikia. Lote txikietarako egokia, zehaztasun baldintzak ez dira ordezko piezak. CNC tornuaren inbertsioa CNC tornuarena baino txikiagoa da, baina langileen funtzionamendu trebetasun handiagoa eskatzen du, beraz soldata maila altua da. Maila baxuko langile baten txatarra eta produktibitateak buruko mina eman diezazuke.\nHot Tags: Tornu torneatzeko makinan, Txinan, Neurrira egindakoak, Fabrikatzaileen fabrikak


Patxitrapero: Unibertsoa konspiratzen ote dabil benetan\nUnibertsoa konspiratzen ote dabil benetan\nAtzo gauean bukatu nuen Fermin Etxegoienen liburua, "Autokarabana" eta justu ondoren, kritiketara jo nuen. Ez nuen aurkitu irakurri nituen kritika ugarien artean, neri liburu honek utzitako hondarrik.\nEz dakit nere eskaneatze azkarrak kale egin duen, baina liburu hau ze EDERRA dan, ez det uste inun irakurri dedan.\nLiluratu egin naute batipat, liburu honetan idazleak hain zoragarri deskribatu dituen harremanak. Ezin garbiago izan ditut nere aurrean liburuko pertsonaiak. Zoragarriak ere iruditu zaizkit zenbait pasarte, eta zenbait ARGAZKI, ezin xeheago buruan geratu zaizkidanak.\nFlipatuta, halaxe utzi nau liburuak.\nFlipatuta utzi nauen bezela, nola konspiratu duen unibertsoak protagonistarekin bat egin dezadan, hari gertatutako gauza batean. Liburuaren irakurketa pasioz beteak eragin zuzena izan balu bezela nere bizitzan, modu harrigarrian…\n. Patxi en 12:14 da tarde\nZu 5/07/2010 10:03 da manhã\nBa nik amaitu-gabeko-liburuen-pilan daukat Autokarabana. Astunegia da niretzat, agian bizitzako une jakin batzuetan liburu batzuk astunak edo mingarriegiak edo errealegiak dira eta hala gertatu zait honekin. Hurrengoan beharko du.\nleire 5/07/2010 1:09 da tarde\nNiri be asko gustau jata! Di-da baten irakortzekua eta gainera euskera aldetik be nahiko kalekua.\nBizitza bezin relistia, inguruko makiñatxo bat izan leikez protagonistak!\nPatxi 5/07/2010 11:47 da tarde\nAupa Zu! Neu ere, lehenengo laurdenera iritsitakoan egon nintzen uztekotan, baina bapatean engantxatu ninduen, eta bukaeraraino ziztu bizian. Arrazoi dezu bai, liburu batzuk mingarriegi gerta daitezke, eta hemen bezela, emozioak, harremanak eta pertsonaia bakoitzaren sena hain ondo islatzen badira, zer esanik ez. Liburu honi buruz pila bat hitzegin daiteke, eta horrek asko esaten du bere alde.\nLeire, irakurle konpultsibo hori ;-) Erabiltzen duen euskera da beharbada atzera botatzen ninduena hasieran, baina pertsonaiari dagokiona baita, erderaz pentsatzen duen batena. Zerorrek ere hala somatu dezu?\nNik behintzat, jende mordo-mordo bat ezagutu det bertan. Gaur egungo isla zehatza da nobela hau. Neri ikaragarri gustatu zait.\nEa hurrengoa zein tokatzen dan. Kirola, liburuak... aspaldiko bizioak hartzen hasita nago. Ea Noiz arte irauten duen bolara emankor honek.\nleire 5/12/2010 2:07 da tarde\nBai, konpultsiboa da irakurketarena, zer egingo diogu, bada? Bakoitzak bere bizioak dauzka, eta ez daukat umerik :-)\nKalkulatzen dut 8 urtean 700 liburu irakurri ditudala. gehiegi, agian. Don Kixoteri gertatutakoa gertatuko ote zait?\nHizkerarena ez zitzaidan hain erdaltzalea egin. Nire ustez, ahozkotik oso hurre dago, ez gaude ohituta horrelako hizkera duten liburuak irakurtzen. Salto handia dago euskaraz ahozkotik idatzira. Horrek ere ohiturarik ez duen jende askori atzerakada eragiten dio.\nHizkera hurbila egin zitzaidan. Beharbada gure eskualdeko hainbat berba eta esamolde sartzen dituelako.\nUf, Patxi, zelako espitxa! Post bat baino luzeago. besarkada bat!!\nPatxi 5/14/2010 2:07 da manhã\n90 liburu urtean! ia Zortzi hilean... Buffa... A ze inbidia! Neuk bi, asko jota, eta batzuk kosta bukatzea, kostaaaa... Oso exijentea naiz nunbait!\nMuxu bat biziosa ;-)\nleire 5/20/2010 10:22 da manhã\nTira, hil batzuetan, betse batzuetan baiño gehixago. Kontuan izan, Patxi, egunero ordu bete trenian emoten dodala (juan-etorrixan), ez dakadala hiru sorgintxo bueltaka inguruan, eta patiñetan ibiltzera ez dodala urtetzen :-)\nLaneko kontua be bada....\nEta bizizua, handixa!\nLaztan haundi-handixa, wapo!


EZAUGARRIAK – Alternativas al Desarrollo\nALBOANEK LAGUNTZEN DITUEN ERAKUNDE EZBERDINEN JARDUERETAN OINARRITUTA, GARAPEN ALTERNATIBOAREN EZAUGARRIAK PROPOSATZEN DIRA.\nAlternatiboa diogunean, bizitzeko egokia den eta pertsona guztientzat duina den mundu ezberdin batean pentsatzeko eta proposatzeko aukerak ematen dioenari deritzogu. Indarrean dagoen ereduak ez digu balio, egiaztatu baita ez dela eraginkorra, ezta gai munduak planteatzen dizkigun erronkei aurre egiteko (pobrezia, ezberdintasuna, ingurumen-krisia) ere. Hain zuzen ere, sistema horrek ez dituelako erreferentziatzat hartzen justizia, zuzentasuna eta pertsonen duintasuna. Beraz, sustatu nahi dugun garapena, indarrean dagoena ez bezalakoa izan behar du: barneratzailea; bakegilea; harmonia bilatzen duena; eta pertsonak eta haien komunitateak ardatz gisa duena.\nHala, badira garapen alternatibo prozesatuetan identifikatzeko eta haietara bultzatzeko balio zaizkigun ezaugarriak. Alternatiboa izan daitekeen garapen horrek zortzi ezaugarri proposatzen ditu “Lan egiten dugun garapen alternatiboaren alde. Esperientziatik ateratako irakaspenak”.\nBadakigu ezaugarri horiek guztiak elkarren mende daudela, bata bestearen osagarri izanik, beraz, batez hitz egitean besteaz ere ari gara. Halaber, liburuan ematen diren zortzi ezaugarri horiek ez dira nahiko deskribatu nahi dugun garapenerako, baina, orain arte, behintzat, horiek dira identifikatu ditugunak.\nLanean ari garen GARAPENERAKO EZAUGARRI hauek proposatzen ditugu:\nParte hartzeko eta eztabaidatzeko gaitasuna sortu: askatasunez jokatzeko eta erabakiak hartzeko gaitasunak sortzea.\nTokikoarekiko zerikusia: tokikoa den horretatik abiatuta ikuspegi alternatiboa eraikitzea.\nBizitza defendatu: pertsonak eta haien duintasunak ardatz izatea\nEraikuntza kolektiboaren alde egin: horrek garapena ahalbidetzen du.\nAniztasunetik aberastasuna atera: “gu” baztertzailetik gu barneratzailera.\nBaliabide naturalen aberastasuna modu bidezkoan eta jasangarrian erabiltzea : garapen hori bere ingurune naturalarekin harmonian bizi da, eta gizarte- eta ingurumen-onurak sortzen ditu.\nEmakumearen papera indartu: ez dago benetako garapenik emakumeak ere protagonistak ez badira.\nPertsona guztientzako bizitza onari lehentasuna eman: lehentasuna ez da kapitala biltzea, baizik eta pertsona guztiak ondo bizitzea.\nESTRATEGIA hauek bultzatzen ditugu:\nLaguntzaz: helburua ez da ordeztea, baizik eta bidelagun izatea.\nGaitasunak garatuz: indibidualak zein kolektiboak.\nEragintzaz: eragin politikoa eta soziala, gizartea eraldatzeko estrategia gisa.\nEsperientziatik ikasteaz: gure jardunetan etengabeko hausnarketa egitea.


Praktikak finantza munduko enpresetan\nMaster horretako parte hartzaile guztiek 6 ECTSko praktikaldi bat egingo dute. Praktikaldia Masterreko edukiekin estu-estu lotutako jardueren inguruko lanetan egiten da eta iraupena aldakorra izaten da ezarritako helburuen arabera.\nPraktiken helburu orokorra hau da: lanbideko jarduerari aurre egitea denbora jakin batean eta irakasle tutore batek gainbegiratuta, masterrean jasotako gaitasun guztiak benetako egoeretan aplikatzeko eta garatzeko.\nMasterreko arduradunek, praktikak egingo dituzten enpresarekin batera, praktiketan landu beharrekoen irismena, edukiak eta helburuak zehazten dituzte.\nPraktiken azken txostena\nPraktikari amaiera emateko, azken txosten bat egin beharko duzu.\nProzesu osoan zehar, irakasle/tutore baten laguntza izango duzu. Hark egingo dizu praktikaldiaren jarraipena eta aurkeztu behar duzun azken txostena prestatzeko orientazioa emango dizu, praktikaldi horri probetxurik handiena ateratzen diozula bermatzeko.\nDeusto Business School Finantza Eskolarik handienetarikoa da eta hala aitortzen dute.\nGure herrialdeko bankurik nagusienetako eta enpresarik kotizatuenetako presidenteak eta zuzendaritza taldeetako kideak prestatu dira.\nFinantzetako Unibertsitate Masterra egin ondoren, lanbideko sektorean lider diren enpresetan aritu ahal izango zara. Hona hemen adibide batzuk:\nEnpresa eta taldeetako finantza sailak (zuzendaritza, plangintza, diruzaintza, etab.)\nInbertsioen kudeaketa: inbertsio funtsak kudeatzeko sozietateak, pentsio-funtsak, etab.\nFinantza analisia eta merkatuko operazioak: balioen agentziak edo sozietateak\nFinantza kontsultoretza eta aholkularitza\nFinantza erakundeak: diruzaintza saila, arriskuak, atzerria, inbertitzaileekiko harremana, banka pribatua, etab.\nInbertsioen banka: fusioak eta erosketak, enpresen balorazioa, etab.


ZEHAR errefuxiatuekinren jakinarazpena, osasun-larrialdiaren harira - ZEHAR\nZEHAR errefuxiatuekinren jakinarazpena, osasun-larrialdiaren harira\nHome / CEAR-Euskadi / ZEHAR errefuxiatuekinren jakinarazpena, osasun-larrialdiaren harira\nOsasun-agintaritzek dekretatutako larrialdi-egoeraren aurrean, ZEHAR errefuxiatuekinn ezohiko egoera honi aurre egiteko beharrezkoak diren neurriak hartzen ari gara, betiere birusa geldiarazteko emandako prebentziozko gomendio guztiei jarraituz. Horrelako testuinguru zail batean, gure lehentasun nagusia da ahalik eta kalitate handieneko arreta eskaintzen jarraitzea gurekin lan egiten duten pertsonei. Halaber, gure lehentasuna da arreta hori ahalik eta berme guztiekin ematea, gure langileei dagokienez zein artatzen ditugun pertsonei dagokienez. Horretarako, ahal den guztietan lehentasuna emango diegu aurrez aurrekoak ez diren kanalei.Harrera-zentro eta -gailuetako arreta-beharrei erantzuteko funtsezkoak diren oinarrizko zerbitzuak ematen jarraitzen dugu, baita erakundearen gizarteratze- eta laneratze‑programetan dauden pertsonei oinarrizko beharretarako laguntzak ematen ere.\nKoronabirusaren hedapenak ondorio latzak dakartza osasun-arloan, zuzenean kaltetzen baitu pertsona askoren osasuna. Baina, gainera, gaitzak zailtasun ekonomiko eta sozialak eragin ditu eta horiek ere gure bizitza-baldintzetan eragina izaten ari dira. Ziurgabetasun-momentu honetan okerren daudenak ditugu gogoan. Horregatik, laguntzeko gure esku dagoen guztia egin nahi dugu, egoera honek sortzen duen sufrimendua ahalik eta gehien saihesteko.\nEgoera latzean dauden pertsona horien artean, asilo-eskatzaileak, errefuxiatuak, migratzaileak eta aberrigabeak daude. Eta, gainerako pertsonek bezala, gaitza pairatu dezakete. Haien osasuna arriskuan dago, baina, horrez gain, beren egunerokotasunean zuten prekarietatea areagotu egin da azken egunotan. Ezinbestekoa da, orain inoiz baino gehiago, pertsona guztien eskubideak bermatzea.\nPertsona batzuek ez dute etxean geratzeko aukerarik; ez dute berrogeialdian etxean konfinatzeko aukerarik. Hori dela eta, CEARek Espainiako Gobernuari eskatu dio lehen harrerako sisteman leku bat emateko, salbuespen gisa, baliabide ekonomikorik ez duten eta nazioarteko babesa eskatzen duten pertsona guztiei. Baliteke pertsona horiek normalean eskatzen den dokumentazioa ez izatea, baina harrera ematen badiegu, asiloa eskatzeko asmoa duen inor ere ez da kalean geratuko.\nPremiazkoa da laguntza-beharrean dauden pertsonentzako babes-neurriak garatzea. Izan ere, pertsona asko gerratik, gatazketatik, indarkeriatik eta gosetik ihesi atera dira beren herrialdeetatik, eta errefuxiatu-esparru superpopulatu eta inprobisatuetan zein mugetan harrapatuta geratu dira, osasun-egoera oso txarretan eta kutsatzeko aukera gehiagorekin. Nazio Batuen Erakundeak gai honi buruzko alerta jo du, eta adierazi du koronabirusari aurre egiteko larrialdi-planak ezin direla giza eskubideak urratzeko erabili. Agerraldia dela-eta egindako larrialdi-adierazpenak ezin dira erabili talde zehatz, pertsona edo gutxiengo batengana zuzentzeko oinarri gisa. Ezin dira ekintza errepresibo gisa erabili, osasuna babesteko aitzakiarekin. Ezin dira, halaber, giza eskubideen defendatzaileen lana ezkutatzeko erabili.\nAtzerritarrak Barneratzeko Zentroetan pilatuta dauden pertsonek kezkatzen gaituzte. Bakartze horrek ez zuen inongo zentzurik lehen ere, eta orain are gutxiago, koronabirusaren ondorioz mugak itxi dituztelako eta pertsonak deportatzea ezinezkoa delako. Hori dela eta, Arartekoak eta erakunde ugarik Gobernuari eskatu diogu zentro horietan dauden pertsonak askatzeko. Oraingoz, Barne Ministerioa ebaluazio indibidualizatuak egiten hasi da “itzultzeko aukera gutxi” dituztenak askatzeko.\nBestalde, hainbat ekonomia-sektoretan jende asko kaleratzen ari dira. Horietako askori ez diete kontratua luzatuko edo aldi baterako enplegua erregulatzeko espedienteetan sartuko dituzte. Gainera, babes gutxieneko lanak dituzten pertsonak ahultasun-egoera berezian daude. Langile horien artean zaintza-lanak egiten dituztenak edo etxeko langileak daude; horietako asko migratzaileak dira eta arrazakeria sufritzen dute. Pertsona horiek guztiak are babesgabeago egongo dira krisiaren ondorioz.\nGure gizarteak ezin ditu jarrera xenofoboak onartu. Lehen ere ez, baina orain are gutxiago. Konfinamendu-egun hauetan, gezurrak errazago hedatzen dira, eta, horrela, arrazismoaren birusa azkar zabaltzen da, koronabirusa bera baino azkarrago.\nAmaitzeko, krisi honen ondorioei aurre egiteko borrokan ari diren pertsona guztien lana aitortu eta baloratu nahi dugu. Horien artean, gurea bezalako gizarte-erakundeetako langileak daude. Pertsona horiek profesionaltasunez, konpromisoz, erantzunkidetasunez eta enpatiaz lan egiten dute, beren alde onena erakutsiz. Eta, egoeran honetan ere, hurbiltasunez lan egiten jarraitzen dute.


Beste koska bat egin du gora Tolosak Euskadiko Kopan - Tolosa - Tolosaldeko ataria\nBeste koska bat egin du gora Tolosak Euskadiko Kopan\nImanol Garcia Landa 2019-05-23 11:57\nTolosa CF Euskal Ligako taldeak ez du oraindik denboraldia bukatu nahi. Bigarren mailara igoera lortu eta gero, Euskadiko Kopan bigarren kanporaketa gainditu du.\nOraingo honetan bigarren mailako Oiartzun taldearen aurka. Bina egin zuten, eta gero penaltietan lortu zuen aurrera egitea Tolosak. «Hasiera ona izan genuen, lehen zatian 2-0 aurreratu baikinen», esan du Imanol Cabero entrenatzaileak. «Bigarren zatian gehiago sufritu genuen, bi gol jaso eta gero penaltietan lortu genuen irabaztea. Polita izan da bigarren mailako talde baten aurka indarrak neurtzea».\nHurrengo kanporaketa final-laurdenetakoa izango da. Goierri Gorri taldearen aurka jokatuko dute, igandean, 17:00etan, Beasainen. Partida bakarrera izango da eta, irabaziz gero, finalerdia Aurrera de Vitoria edo Alavesen aurka jokatuko dute. «Goierri Gorri Euskal Ligako taldea da, eta aurten elkarren aurka jokatu ditugun bi partidak irabazi ditugu», esan du Caberok. «Halere, partida zaila izango da, Euskadiko Kopako finalerdira pasatzea sari polita delako».


PPren eta PSEren jarrera monolitikoak amaitu direla nabarmendu du Urizarrek - GARA\nPSEren eta PPren barnean �dagoeneko jarrera monolitikoak ez direla nagusi� adierazi zuen atzo EAko idazkari nagusi Pello Urizarrek. Halere, �orain arte hamarkadetan puztu duten iritzi publiko espainolari aurre egiteko indarrak bildu ez izana� deitoratu zuen.\nGauzak horrela, bi alderdi hauek �orain arte eman ez duten urratsa ematera� animatu zituen. �Ez dugu beste munduko zerbait eskatzen, Estatu frantsesean alderdi guztiek prozesu politikoan lan egiten dutelako eta gatazkaren konponbidean laguntzen dutelako�.\nPrentsaurrekoa eman zuen atzo Urizarrek Donostian, eta bertan, 2013a EArentzako urte berezia izango dela adierazi zuen, alderdiak biltzar nagusia egingo duelako. Hitzordu horri begira, burujabetza eta alor sozioekonomikoa oinarri izango dituen eztabaida-dinamika bati ekin zioten atzo EAko kideek.\nDuela lau urte egin zuten biltzarretik balantzea egiteko orduan, egoera politikoa nabarmen aldatu dela esan zuen Urizarrek. Honekin batera, azken biltzarrean EAk markatu zituen helburu gehienak bete direla-eta poza azaldu zuen.\n�Bakebidean aurrera egitearekin batera, duela lau urte ezinbesteko bi helburu ezarri genituen: independentisten batasuna eratzea egoera politikoari buelta emateko, eta independentismoak erakundeetan jendartean duen pisu bera izan zezan. Bi erronka hauek lortu ditugu, independentismoa aldaketa politikoa lortzeko ezinbesteko osagaia bilakatu delako�.\nHemendik aurrera, hurrengo fase politikoan aurre egin beharko diren erronkak aztertuko ditu EAk.\n�Euskal Herrian aldaketak jarraituko du eta autodeterminazio eskubidea lortzera eramango gaitu. Erabateko burujabetza eskuratzeko bidean etapa berri baten oinarriak jartzeko baldintzak ditugu�, esan zuen EAko idazkari nagusiak.\nUrizarrek nabarmendu duenez, �independentzia beste aukera bat da eta ikusi eta aztertu beharko da nola ekiten diogun bidaia horri. Baina bidea egin daiteke euskal jendarteak horrela nahi badu�.\nEgoera honetan PPk duen jarrera kritikatu zuen Urizarrek, �ez logikarik ez jendartearen sostengurik ez duen birzentralizazioa bultzatu nahi duelako�. Honekin batera, federalismoaren aukera ere indartu dela gogoratu zuen, PSOEko sektore batzuen sostenguarekin.\n�Monarkia inoiz baino gehiago zalantzan da, eta autonomiak herritarren eskubideak defendatzeko gai ez dela frogatu du�, nabarmendu zuen EAko buruak. �Euskal Herrian eta Katalunian martxan diren prozesu soberanistak errotutako errealitateak dira eta ez dute jendartea asaldatzen. Halere, Estatuak, kosta ahala kosta, atzera bota nahi ditu, beldurra dion konfrontazio demokratikoaren fasera helduko ginatekeelako�, esan zuen.\n�Egiteko dagoena guztion artean egin beharko genuke, guztiok prozesuan aportatzeko dugulako�, erantsi zuen Urizarrek. Horregatik, gogor kritikatu zuen alderdi espainolek aurrera egiteari uko egitea.\n�Arrazoizkoa baino gehiago ari zaie kostatzen, nahiz eta dituzten jarrerak itxura egiten duten bezain monolitikoak ez direla publikoki agerian gelditu den�, gaineratu zuen.\n�Alderdi hauetako euskal ordezkariek argi dute ezin dutela duela lau urteko joko-arauekin jarraitu. PSEk eta PPk orain arte eman ez duten urratsa eman behar dute. Ez gara beste munduko zerbait eskatzen ari. Estatu frantsesean alderdi guztiek prozesu politikoaren alde lan egiten dute eta gatazkaren konponbidean urratsak emateko laguntzen dute�, esan zuen.\nPello Urizarren hitzetan, EAJk �funanbulismo ariketak egin ditu Ajuria Enea berreskuratzeko, oso trebeak dira horretan. Hori lortu ondoren, aukera historiko honi erantzuteko gai diren ikusi beharko dugu�.\n2013an biltzar nagusia egingo du EAk. Duela lau urtekoan ezarri zituzten helburuak bete dituztela esan zuen Urizarrek. Independentistak batu dira eta erakundeetan ere gizartean duten pisua bereganatu dute.


Sabicasen omenezko zortzi metroko eskultura ezarriko da Iruñeko hegoaldeko sarreran - Iruñea - euskalerriairratia.eus\nSabicasen omenezko zortzi metroko eskultura ezarriko da Iruñeko hegoaldeko sarreran\nEuskalerria Irratia 2021-11-22 11:01\nAgustin Castellon "Sabicas" omentzeaz gain, Carlos Cirizaren lanak hiriko kultur aniztasunari balioa eman nahi dio. Martxoan bukatuta eta Zaragozako etorbideko biribilgune berrian jarrita izatea espero da.\nIruñeko Udalak "Sabicasi omenaldi" eskultura monumentala jarriko du aurki hiriaren sarreran. Iruñean 1912ko martxoaren 16an jaio eta New Yorken 1990eko apirilaren 14an hil zen Agustin Castellón Campos musikariari (Sabicas izenez ezaguna) eskainia, obra honek Iruñeko gitarra-jotzaile bikain eta mundu osoan ospetsu honen figura balioetsi nahi du, ijitoak, haien kultura eta hiriko errealitate kultural eta askotarikoari egin dioten ekarpen historikoa aintzatesten lagunduz.\nEnrique Maya Iruñeko alkateak, Carlos Ciriza obraren egileak eta Ricardo Hernández Nafarroako Ijitoen Elkarteen Federazioko koordinatzaileak aurkeztu dituzte mundu osoan zehar espazio publikorako formatu handiko 130 eskultura-lan inguru egin dituen Zirizaren beraren proiektu baten inguruan gauzatuko den monumentu-multzoaren xehetasunak. Kasu honetan, eskultura, "Omenaldia Sabicasi", gitarra baten deseraikuntza, altzairu ebakiz egindako hiru gorputz independentek osatuko dute, hormigoizko oinarri baten gainean oinarrituko direnak. Multzoak 8 metroko altuera izango du eta gehienez 9 metroko zabalera. Obra hori hiriko Ondare Kultural eta Artistikoaren parte izango da aurrerantzean.\nCarlos Cirizak, ibilbide profesional luzea eta espazio publikoan esku hartzeko esperientzia artistiko zabala duen artista nafarrak, 25 herrialdetan banatutako obra du eta 200 erakusketa indibidual eta kolektibo baino gehiagotan parte hartu du\nObra hau sortzeko, autorea kitarran inspiratu da, erraz irakurtzeko moduko formak erabiliz, lehendik zeudenetatik abiatuta unibertso plastiko berriak sortzeko asmoarekin, non bloke bakoitzak bere adierazpide propioa erakusten duen, bolumena eta masa diziplina teknikoaren eta erritmoaren mende jarriz. Espazio horretarako bereziki sortutako obra da, ikuslearen distantzia eta ikuspuntu desberdinak kontuan hartuta, ikuslea hainbat ikuspegitatik lekuko izatea ahalbidetuz, hirira sartzeko eta hiriari ongietorria egiteko ate bihurtuz.\nUne honetan, Iruñeko Udala Iruñeko Kultur Aniztasunaren eta Herritartasun Inklusiboaren I. Plana lantzen ari da. Esku-hartze artistiko hau hirian dauden kulturen arteko elkarbizitza hobetzeko eta kultura-aniztasunari balioa emateko helburuaren barruan kokatzen da. Kale-izendegia bera eta espazio publikoko artelanak ere tresna biziak dira Iruñeko egungo kultura-errealitateari lagundu dioten hainbat erreferentzia historiko identifikatzeko. Zaragoza etorbidetik hiriaren sarreran dagoen eskultura honek Iruñeko kultura-aniztasunaren ikusgarritasunaren sinbolo izan nahi du.\nGitarraren maisu eta flamenkoaren bultzatzaile, Sabicas 1912an jaio zen Mañueta kaleko 7. zenbakian, 2008tik Udalak efemeride horren oroimenez jarritako plaka oroigarri bat duen eraikinean. Bere diskografia zabala bere garrantzi artistikoaren eta flamenkoaren nazioartekotzeari egindako ekarpenaren isla da, beste musika korronte batzuekin bat egiten lagunduz. 2014. urteaz geroztik, La Casa de Sabicas Kultur Etxea (Carmen kalea, 20) bere ondarea kontserbatzeaz eta hedatzeaz arduratzen da, bai eta flamenkoarekin eta beste kultur adierazpen batzuekin lotutako jarduera artistiko eta didaktikoak sustatzeaz ere.\nSabicas erreferentziazko pertsonaia historikoa da, Iruña flamenko musikarekin lotzen duena eta ijito-komunitatearentzat erreferente dena. Gaur egun gitarra-jotzaileak plaza bat du Txantrean (Alemanesen atzean). Omenaldi berri honek ijito-herriaren kultura ere balioan jarri nahi du, funtsezko erreferentzia baten bidez (bertakoa zein nazioartekoa).


Sortu - Mendeku gosea bidelagun txarra da bakea eraikitzeko\nMendeku gosea bidelagun txarra da bakea eraikitzeko\nIndarkeria matxistaren biktima izanik, kalean egon behar dute Sara Majarenasek eta alabak haien bizimodua elkarrekin berregiteko eskubidea baitute. Aitzakiarik ez dago: Sara Majarenasek, legez, kalean egon beharko luke zigorraren hiru laurdenak beteak dauzkalako.\nBake eta bizikidetza agertoki bat eraikitzeko mendeku gosea da egon litekeen bidelagunik txarrena. Ama-alaben aurka epaileak ezartzen ari diren krudeltasuna ankerra eta neurrigabekoa da. Erabakia ez dator bat gaztazkaren ondorioak konpontzeko herri honen nahiarekin eta beharrarekin.\nHorregatik, SORTUk berehala aske uzteko exijitzen du eta ama-alaben alde egingo den mobilizazio oro babestuko du.\nSorrera: 13 Uztaila 2017